title: HMS Lively (G40)

text: "HMS Lively", "HMS Lance", "HMS Jaguar" ja "HMS Havock" muodostivat 6. tammikuuta 1942 Force C:n, jonka tehtävänä oli saattaa "HMS Breconshire" Maltalta. Kohdattuaan Force B:n, joka suojasi huoltoalus "HMS Glengylen" Aleksandriasta Maltalle, alus palasi 8. tammikuuta Maltalle Force C:n mukana (operaatio MF2). Alus lähti 17. tammikuuta hävittäjäosaston kanssa Maltalta kohdatakseen Aleksandriasta saapuvan saattueen MW8 (operaatio MF3). Seuraavana päivänä osastot kohtasivat toisensa, minkä jälkeen Maltalta saapunut osasto suojasi saattueen määränpäähänsä. Alus saapui 19. tammikuuta saattueen mukana Maltalle.


title: HMS Lively (G40)

text: "HMS Penelope", "HMS Lively", "HMS Lance", "HMS Legion", "HMS Maori" ja "HMS Zulu" lähtivät 25. tammikuuta merelle Force K:na suojaten "HMS Glengylen" ja "SS Rowallan Castlen" muodostamaa saattuetta ME9 alkumatkan Aleksandriaan (operaatio MF4). Saattue kohtasi seuraavana päivänä Aleksandriasta saapuneen Force B:n, joka suojasi "HMS Breconshireä". Suojausosastot vaihtoivat suojattavia ja palasivat lähtöpaikkoihinsa. Alus saapui 27. tammikuuta saattueen mukana Maltalle.


title: HMS Lively (G40)

text: Alus suojasi 13. helmikuuta saattueen ME10 "HMS Penelopen", "HMS Decoyn", "HMS Sikhin", "HMS Fortunen", "HMS Legionin" ja "HMS Zulun" kanssa kohtaamispaikalle, jossa Aleksandriasta saattuetta MW9 suojannut Force B kohdattaisiin (operaatio MF5). Seuraavana päivänä saattueiden vaihdon jälkeen alus aloitti paluumatkan Maltalle, mutta saattue tuhoutui ilmahyökkäyksissä. "HMS Lively" siirrettiin 15. helmikuuta Force B:hen "HMS Sikhin" ja "HMS Zulun" kanssa, minkä jälkeen alukset matkasivat Aleksandriaan.


title: HMS Lively (G40)

text: Alus suojasi 9. maaliskuuta "HMS Didoa", "HMS Euryalusta" ja "HMS Naiadia" "HMS Hastyn", "HMS Heron", "HMS Kelvinin", "HMS Kiplingin", "HMS Jervisin", "HMS Sikhin" ja "HMS Zulun" kanssa etsittäessä torpedon vaurioittamaa Italian laivaston risteilijää. Osasto joutui ilmahyökkäykseen, mutta ei kärsinyt vaurioita. Alus osallistui 11. maaliskuuta Mersa Matruhin edustalla torpedoidun risteilijä "HMS Naiadin" miehistön pelastamiseen. Pelastuneiden 533 hengen joukossa oli risteilijäviirikön komentaja amiraali Vian.


title: HMS Lively (G40)

text: Alus suojasi 20. maaliskuuta Maltalle matkannutta saattuetta MW10 (operaatio MG1). Seuraavana päivänä saattue joutui ilmahyökkäykseen, joka kuitenkin kyettiin torjumaan. Saattue joutui 22. maaliskuuta uudelleen ilmahyökkäykseen. "HMS Lively", "HMS Sikh", "HMS Hero" ja "HMS Havock" erkanivat saattueesta vastaanottaakseen Italian laivaston osaston, jonka kanssa käytiin toinen Sirten lahden taistelu. Hävittäjät hyökkäsivät taistelulaivoja vastaan torpedoin ja kärsivät samalla tykistötulessa sirpalevaurioita. Italialaiset vetäytyivät pimeän laskeutuessa, minkä jälkeen hävittäjät palasivat saattueen luokse.


title: HMS Lively (G40)

text: Osasto joutui 23. maaliskuuta ilmahyökkäykseen, jolloin "HMS Lively" kärsi vaurioita menettämättä liikuntakykyään. Alus matkasi Tobrukiin tilapäiskorjauksia varten. Alus matkasi huhtikuussa Tobrukista Aleksandriaan, jossa se palasi laivueeseensa korjausten jälkeen.


title: HMS Lively (G40)

text: "HMS Lively", "HMS Jervis", "HMS Jackal" ja "HMS Kipling" kohtasivat 10. toukokuuta Benghaziin matkalla olleen italialaisen saattueen Kreetan ja Pohjois-Afrikan välillä. Osasto joutui seuraavana päivänä syöksypommittajien maaliksi, jolloin alus upposi vieden mukanaan 77 miehistönjäsentä.


title: HMS Legion (G74)

text: HMS Legion (viirinumero G74) oli Britannian Kuninkaallisen laivaston L-luokan hävittäjä, joka palveli toisessa maailmansodassa.


title: HMS Legion (G74)

text: Alus tilattiin 31. maaliskuuta 1938 Hawthorn Leslie and Companyltä Birkenheadistä osana vuoden 1937 laivasto-ohjelmaa. Sen köli laskettiin vielä saman vuoden lopulla 1. marraskuuta ja alus laskettiin vesille 26. joulukuuta 1939. Vuoden 1940 aikana tehtiin päätös vaihtaa aluksen pääaseet kaksiputkisiksi ilmatorjuntaan soveltuviksi neljän tuuman tykeiksi. Alus valmistui 19. joulukuuta 1940, jolloin sen tarjoukseen perustunut hinta oli 445684 puntaa ilman Amiraliteetin toimittamia ase- ja viestijärjestelmiä.


title: HMS Legion (G74)

text: Alus joutui 23. maaliskuuta 1942 ilmahyökkäykseen, jolloin se kärsi pahoja vaurioita lähelle osuneista pommeista. Alus kykeni omin voimin käyttäen vain yhtä konetta pääsemään Marsaloxxiin, jossa se ajettiin rantaan uppoamisen estämiseksi. Alus otettiin 25. maaliskuuta hinaukseen ja se siirrettiin Maltan telakalle. Seuraavana päivänä alukseen osui kaksi pommia sen ollessa laiturissa, jolloin etummainen ammusvarasto räjähti upottaen aluksen.


title: HMS Legion (G74)

text: Alus katkaistiin 1943 yritettäessä sen nostamista tuloksetta. Sodan päätyttyä aloitettiin aluksen romuttaminen paikallaan ja työ saatiin päätökseen 1946.


title: HMS Lightning (G55)

text: HMS Lightning (viirinumero G55) oli Britannian Kuninkaallisen laivaston L-luokan hävittäjä, joka palveli toisessa maailmansodassa.


title: HMS Lightning (G55)

text: Alus tilattiin 31. maaliskuuta 1938 Hawthorn Leslie and Companyltä Birkenheadistä työnumerolla J4502 osana vuoden 1937 laivasto-ohjelmaa. Sen köli laskettiin vielä saman vuoden lopulla 15. marraskuuta ja alus laskettiin vesille 22. huhtikuuta 1940. Alus valmistui vasta 28. toukokuuta 1941, koska sen pääaseiden toimittaminen viivästyi. Sen tarjoukseen perustunut hinta oli 440807 puntaa ilman Amiraliteetin toimittamia ase- ja viestijärjestelmiä.


title: HMS Lightning (G55)

text: Alukseen osui 13. maaliskuuta 1943 Saksan laivaston S-veneen "S55":n laukaisema torpedo, joka aiheutti suuret vauriot tehden aluksesta liikuntakyvyttömän. Alukseen osui hieman myöhemmin saman S-veneen toinen torpedo, joka katkaisi aluksen kölin. "HMS Lightning" upposi Bizertan pohjoispuolelle, jolloin 45 miehistönjäsentä sai surmansa ja kahdeksan haavoittui.


title: HMS Lookout (G32)

text: HMS Lookout (viirinumero G32) oli Britannian Kuninkaallisen laivaston L-luokan hävittäjä, joka palveli toisessa maailmansodassa.


title: HMS Lookout (G32)

text: Alus tilattiin 31. maaliskuuta 1938 Scotts Shipbuilding and Engineering Companyltä Greenockista osana vuoden 1937 laivasto-ohjelmaa. Sen köli laskettiin vielä saman vuoden lopulla 23. marraskuuta ja alus laskettiin vesille 4. marraskuuta 1940. Alus valmistui 30. tammikuuta 1942, jolloin sen tarjoukseen perustunut hinta oli 440204 puntaa ilman Amiraliteetin toimittamia ase- ja viestijärjestelmiä.


title: HMS Lookout (G32)

text: Alus lähti 19. lokakuuta 1945 Gibraltarilta Plymouthiin, jossa se poistettiin palveluksesta siirrettynä reserviin. Alus makasi ankkurissa Devonportissa, kunnes se sijoitettiin lokakuussa 1947 poistolistalle. Alus myytiin maaliskuussa 1948 BISCOlle ja se saapui 29. helmikuuta hinattuna John Cashmorelle Newportiin romutettavaksi.


title: HMS Loyal (G15)

text: HMS Loyal (viirinumero G15) oli Britannian Kuninkaallisen laivaston L-luokan hävittäjä, joka palveli toisessa maailmansodassa.


title: HMS Loyal (G15)

text: Alus tilattiin 31. maaliskuuta 1938 Scotts Shipbuilding and Engineering Companyltä Greenockista osana vuoden 1937 laivasto-ohjelmaa. Sen köli laskettiin vielä saman vuoden lopulla 23. marraskuuta ja alus laskettiin vesille 8. lokakuuta 1941. Alus valmistui 31. lokakuuta 1942, jolloin sen tarjoukseen perustunut hinta oli 440204 puntaa ilman Amiraliteetin toimittamia ase- ja viestijärjestelmiä.


title: HMS Loyal (G15)

text: Alus sijoitettiin 1947 poistolistalle ja se myytiin BISCOlle. Alus saapui 31. heinäkuuta 1948 hinattuna T. W. Wardille Milford Haveniin romutettavaksi.


title: HMS Laforey

text: HMS Laforey (viirinumero G99) oli Britannian Kuninkaallisen laivaston L-luokan hävittäjä, joka palveli toisessa maailmansodassa.


title: HMS Laforey

text: Alus tilattiin 31. maaliskuuta 1938 Yarrow and Companyltä Scotstounista Glasgow'sta osana vuoden 1937 laivasto-ohjelmaa. Sen köli laskettiin 1. maaliskuuta 1939 ja alus laskettiin vesille 15. helmikuuta 1941. Alus valmistui vielä samana vuonna 28. elokuuta laivueenjohtajaksi varustettuna. Aluksen tarjoukseen perustunut hinta oli 445684 puntaa ilman Amiraliteetin toimittamia ase- ja viestijärjestelmiä.


title: HMS Laforey

text: Alukseen osui kolme Saksan laivaston sukellusveneen "U-223":n laukaisemaa torpedoa, jotka upottivat "HMS Laforeyn". Alukselta pelastui ainoastaan 65 merimiestä.


title: One (täsmennyssivu)

text: One voi tarkoittaa muun muassa seuraavia:


title: Gravimetria

text: Gravimetria eli painoanalyysi on kemiallinen työmenetelmä, jossa aineen koostumus tai pitoisuus määritetään saostamalla jotakin tunnettua, niukkaliukoista yhdistettä tutkittavasta liuoksesta. Analyysin periaate on siis seuraava: analyyttiä käyttäen saostetaan tutkittavasta liuoksesta niukkaliukoinen, tunnetun kaavan omaava yhdiste. Muodostuva sakka kuivataan tai poltetaan, jonka jälkeen se punnitaan. Punnitustuloksen ja tunnetun aineen molekyylikaavan avulla voidaan laskea halutun aineen pitoisuus. Oikein suoritettuna gravimetrinen analyysi on tarkka eikä vaadi standardiyhdisteitä.


title: Nikolai Mikluho-Maklai

text: Nikolai Nikolajevitš Mikluho-Maklai (, 17. heinäkuuta 1846 Novgorodin läänin Borovitšin kihlakunnan Roždestvenskojen kylä – 14. huhtikuuta 1888 Pietari) oli venäläinen tutkimusmatkailija ja kansatieteilijä.


title: Nikolai Mikluho-Maklai

text: Nikolai Mikluho-Maklain isä toimi insinöörinä. Vuonna 1863 Mikluho-Maklai pääsi opiskelemaan Pietarin yliopistoon, josta hänet seuraavana vuonna erotettiin opiskelijaliikkeeseen osallistumisen takia. Mikluho-Maklai jatkoi luonnontieteen opintojaan Saksassa ja osallistui eläintieteellisiin tutkimusmatkoihin Kanariansaarille, Marokkoon ja Punaisellemerelle. 1870–1880-luvuilla hän tutki Uuden-Guinean, Malakan niemimaan, Filippiinien, Indonesian, Mikronesian ja Melanesian kansoja. Mikluho-Maklai pyrki torjumaan aikansa eurooppalaiset käsitykset alueen alkuasukasväestön rodullisesta alemmuudesta ja puolusti heidän oikeuksiaan siirtomaavaltaa vastaan. Vuonna 1886 hän palasi Australiasta Pietariin, jossa hän pian kuoli sairauksien murtamana. Mikluho-Maklain matkapäiväkirjat julkaistiin vuonna 1923. Hänen kokoelmiaan säilytetään Pietari Suuren antropologian ja etnografian museossa Pietarissa. Hänen mukaansa on nimetty osa Uuden Guinean koillisrannikkoa sekä Venäjän tiedeakatemian kansatieteen laitos.


title: Antonio Rinaldi

text: Antonio Rinaldi (noin 1710 – 10. huhtikuuta 1794 Rooma) oli Venäjällä työskennellyt italialainen arkkitehti. Hänen työnsä edustavat barokkia, rokokoota ja varhaista klassismia.


title: Antonio Rinaldi

text: Rinaldi opiskeli Luigi Vanvitellin johdolla. Venäjälle hän saapui vuonna 1751. Vuosina 1756–1790 hän toimi keisarillisen hovin arkkitehtina. Rinaldin tärkeimpiä töitä ovat Pietari III:n palatsi (1758–1762), Kiinalainen palatsi (1762–1768) ja Liukumäkipaviljonki (1762–1774) Oranienbaumissa, Hatsinan palatsi (1766–1781, myöhemmin uudelleenrakennettu) sekä Pietarin Marmoripalatsi.


title: Reynaldo Bignone

text: Reynaldo Benito Bignone (21. tammikuuta 1928 Morón, Argentiina – 7. maaliskuuta 2018) oli argentiinalainen kenraali ja maan presidentti 1982–1983. Hän oli Argentiinan viimeinen sotilasdiktaattori. Vuonna 2010 Bignone tuomittiin 25 vuoden vankeusrangaistukseen ihmisoikeusrikoksista.


title: Reynaldo Bignone

text: Bignone toimi Argentiinassa pahamaineisen kidutusleirin toiseksi korkeimpana johtajana 1976–1978. Buenos Airesin lähellä sijaitsevan Campo de Mayon sanotaan olleen Argentiinan likaisen sodan suurin kidutusleiri.


title: Reynaldo Bignone

text: Bignone nousi Argentiinan presidentiksi epäonnistuneen Falklandin sodan jälkeen. Presidentti Leopoldo Galtieri ilmoitti kesäkuussa 1982 kansalle Argentiinan tappiosta sodassa. Hän oletti, että kansa tukisi häntä brittiläisvastaisen sanoman ansiosta. Galtieri vakuutti, että Argentiina ei koskaan luovu vaatimuksistaan Falklandinsaaria kohtaan. Kansa alkoi kuitenkin osoittaa vastustustaan sotilasjunttaa kohtaan. Argentiinan sotilasjohto vaati lopulta 17. kesäkuuta Galtieria eroamaan. Armeijan komentaja Cristino Nicolaides ilmoitti, että Bignonesta tulee maan uusi presidentti. Samalla juntta suostui palauttamaan Argentiina takaisin demokraattiseen hallintoon.


title: Reynaldo Bignone

text: Bignone kohtasi kolme suurta haastetta presidenttiytensä aikana. Hänen piti löytää helpotusta surkealle taloustilanteelle, jossa inflaatio oli lähes 200 %. Bignone piti saada myös armeija vallasta siten, että sen ei tarvinnut kohdata ihmisoikeusjärjestöjen iskua. Lisäksi hänen tavoitteena oli järjestää tulevat vaalit ja siirtää Argentiina takaisin siviilihallinnon aikaan. Bignone asetti lopulta presidentinvaalin lokakuulle. Juntta hajotettiin 5. joulukuuta, ja Bignone luovutti vallan Raúl Alfonsínille 10. joulukuuta.


title: Reynaldo Bignone

text: Argentiinan korkein oikeus kumosi vuonna 2005 lain, joka antoi likaisen sodan aikaisille ihmisoikeusrikollisille armahduksen. Bignone pidätettiin maaliskuussa 2007. Huhtikuussa 2010 Bignone ja kuusi muuta virkamiestä tuomittiin 56 murha-, kidnappaus- ja kidutustapauksesta vankeuteen. Bignone sai 25 vuotta vankeutta sieppausten ja kidutusten määräämisestä.


title: Reynaldo Bignone

text: Huhtikuussa 2011 Bignonelle langetettiin elinkautinen vankeustuomio ihmisoikeusrikkomuksista, jotka tapahtuivat maata hallinneen sotilasjuntan aikana vuosina 1976–1983. Bignonen katsottiin olevan vastuussa muun muassa raskaana olevien naisten sieppauksista ja surmista. Joulukuussa hän sai 15 vuoden lisätuomion salaisen kidutuskeskuksen perustamisesta.


title: Suomen Metsästäjäliitto

text: Suomen Metsästäjäliitto on Suomen suurin vapaaehtoiseen jäsenyyteen perustuva metsästäjien etujärjestö. Liiton jäsenistö koostuu yli 2 500 metsästysseurasta ja näiden yli 150 000 jäsenestä.


title: Suomen Metsästäjäliitto

text: Metsästäjäliitto ajaa suomalaisen metsästyksen ja metsästäjien etua ja edistää metsästysseuratoimintaa. Liitto vaalii suomalaista metsästyskulttuuria ja kehittää Suomen metsästys- ja riistanhoito-oloja.


title: Suomen Metsästäjäliitto

text: Suomen Metsästäjäliitto on perustettu vuonna 1921. Se on valtakunnallinen järjestö, jolla on 16 piiriorganisaatiota. Liiton keskustoimisto sijaitsee Riihimäellä.


title: Suomen Metsästäjäliitto

text: Jahti–Jakt-lehti on Metsästäjäliiton jäsenlehti, joka ilmestyy neljä kertaa vuodessa. Jahti-lehti jaetaan postitse kaikille liiton jäsenille. Lehden voi myös tilata ilman jäsenyyttä.


title: Jack Teagarden

text: Weldon Leo ”Jack” Teagarden (20. elokuuta 1905 – 15. tammikuuta 1964) oli yhdysvaltalainen jazzmuusikko, pasunisti, laulaja ja orkesterinjohtaja. Häntä pidetään yhtenä tärkeimmistä jazzpasunisteista ja hänen tyylinsä antoi vaikutteita monille myöhemmille pasunisteille. Muun muassa Tommy Dorsey ihaili Teagardenin soittoa ja Glenn Millerin sanotaan alkaneen väheksyä omaa pasuunansoittoaan soitettuaan Teagardenin kanssa Ben Pollackin yhtyeessä.


title: Jack Teagarden

text: Teagarden syntyi Vernonissa, Texasissa, vuonna 1905. Hänen äitinsä oli ragtime-pianisti ja sisaruksista nuorempi veli Charlie soitti trumpettia, sisar Norma pianoa ja toinen veli Clois rumpuja. Jack aloitti viisivuotiaana myös soittaa pianoa, mutta vaihtoi myöhemmin baritonisaksofoniin ja lopulta 10-vuotiaana pasuunaan. Hän soitti erinäisissä yhtyeissä Yhdysvaltojen lounaisosassa, mukaan lukien orkesterinjohtaja Peck Kellyn kokoonpanossa vuosina 1921–1922. Hän myös johti lyheyn aikaa omaa yhtyettään Kansas Cityssä.


title: Jack Teagarden

text: Teagarden löi itsensä läpi vuonna 1928 muuttaessaan New Yorkiin. Hän soitti Ben Pollackin yhtyeessä ja tämän lisäksi nauhoitti muun muassa Roger Wolfe Kahnin, Eddie Condonin, Red Nicholsin ja Louis Armstrongin kanssa. Laulajana hänen debyyttinsä oli Condonin yhtyeen vuonna 1928 nauhoittama ”Makin’ Friends”. Vuonna 1933 hän liittyi Paul Whitemanin orkesteriin, mikä viivästytti osaltaan pasunistin nousua huipulle. Hän menetti viisivuotisen pestinsä takia mahdollisuuden liittyä yhtyeeseen, jonka Teagardenin kanssa Pollackin alaisuudessa soittaneet muusikot halusivat perustaa vuonna 1935. Koska Teagarden oli kiinni Whitemanin orkesterissa, nousi perustetun yhtyeen johtajaksi lopulta Bob Crosby.


title: Jack Teagarden

text: Teagardenin soittotyyli ei päässyt juurikaan esiin Whitemanin musiikkityylissä. Hän soitti toisinaan trumpetistiveljensä Charlien ja saksofonisti Frank Trumbauerin kanssa nimellä ”The Three T’s”. Vuonna 1939 Teagarden lopulta jätti Whitemanin perustaakseen oman yhtyeensä, mutta ei saavuttanut suurta kaupallista suosiota ja oli yhtyeen hajotessa vuonna 1946 vararikon partaalla.


title: Jack Teagarden

text: Vuosina 1947–1951 Teagarden nauhoitti Louis Armstrongin All-Stars-yhtyeen kanssa. Myöhemmin hän johti Dixieland-sekstettiä, jossa soittivat muun muassa Jimmy McPartland, Earl Hines ja Jackin veli Charlie Teagarden. Yhtye pysyi koossa koko Teagardenin loppu-uran asti. Vuonna 1963 pasunisti järjesti perheensä kanssa yhteisen konsertin Montereyn jazzfestivaaleilla. Teagarden kuoli tammikuussa 1964 keuhkokuumeeseen.


title: La Flèche Wallonne 2010

text: La Flèche Wallonne 2010 oli järjestyksessään 74. maantiepyöräilyn La Flèche Wallonne -kilpailu. Se käytiin 198 kilometrin reitillä Charleroista Huy'hin 21. huhtikuuta 2010.


title: La Flèche Wallonne 2010

text: Cadel Evans voitti kilpailun ohitettuaan kilpailun päättäneen Mur de Huyn nousun loppuvaiheessa Alberto Contadorin. Joaquim Rodríguez nousi lopulta toiseksi ohi Contadorin. Aiemmin loppunousun aikana iskua yrittänyt Igor Anton oli neljäs. Alun perin kahdeksanneksi sijoittunut Alejandro Valverde hylättiin hänen saatua takautuvasti kilpailukiellon 1. tammikuuta 2010 alkaen.


title: La Flèche Wallonne 2010

text:
Lähde: Cyclingnews
Kilpailussa olivat mukana seuraavat joukkueet:


title: Pesäpallon miesten Mestaruussarjan kausi 1986

text:
Pesäpallon Mestaruussarja 1986. Sarjajärjestelmään tehtiin pienoinen muutos. Kaksinkertaisen sarjan jälkeen joukkueet jaettiin kahteen jatkosarjaan, joissa joukkueet pelasivat kerran toisiaan vastaan loppuottelupaikasta ja toisaalla putoamisesta ja karsintaan joutumisesta. Jatkosarjoissa joukkueet jatkoivat niistä pisteistä, joihin kaksinkertaisen sarjan päätteeksi jäivät. Lopuksi ylemmän jatkosarjan kaksi parasta ratkaisivat mestaruuden paras kolmesta -systeemillä pelatussa loppuottelusarjassa. Ensimmäisen loppuottelun vei Imatran Pallo-Veikot selkeästi 5-1 eron repsahtaessa lopullisesti kuitenkin vasta viimeisessä vuoroparissa. Toinen finaali näytti ratkeavan jo alussa, mutta loppuvaiheessa Siilinjärvi löysi kirivaihteen, mutta takaa-ajo jäi lopulta yhtä juoksua vajaaksi, 6-7. Imatran Pallo-Veikot vei siis Suomen mestaruuden otteluvoitoin 2-0.
Uutuutena kauden pelisäännöissä oli ns. jokeripelaaja, jota joukkue sai käyttää kerran jokaisen sisävuoronsa aikana.


text: Runkosarja


text: Ylempi jatkosarja


text: Imatra ja Siilinjärvi loppuotteluun. Jyväskylän Kirille pronssia.


text: Alempi jatkosarja


text: Kouvola ja Sotkamo putosivat suoraan. Hamina joutui karsintaan. Sarjaan nousivat suoraan Ykkössarjan kaksi parasta, Kankaanpään Maila ja Vimpelin Veto


text:
SM-loppuottelut
1. Loppuottelu Imatralla 6. syyskuuta:


text:
2. Loppuottelu Siilinjärvellä 13. syyskuuta:SM-sarjakarsinta
IPV:n mestarijoukkue


text: Raimo Bragge, Antti Eteläpää, Paavo Hämäläinen, Perttu Härkönen, Pekka Lavonen, Markku Lintunen, Arto Lippojoki, Pentti Lipponen, Pertti Purovaara, Kari Stenberg, Kari Uosukainen, Mikko Vitikainen, Pelinjohtaja Vesa Lipsanen, valmentaja Matti Mansikka.


title: Fredi (albumi)

text: Fredi on Matti Siitosen eli Fredin toinen albumi, joka julkaistiin vuonna 1969. Albumin tunnetuimpia kappaleita ovat muun muassa ”Kolmatta linjaa takaisin”, ”Onhan päivä vielä huomennakin” ja ”Milloinkaan en löydä samanlaista”. Levyn kappaleet äänitettiin vuosina 1967–1969.


title: Kansalaisjournalismi

text: Kansalaisjournalismilla viitataan 1990-luvulla syntyneeseen journalistiseen ajattelutapaan. Sen mukaan kansalaisten välittömiä kokemuksia pitäisi mediassa nostaa enemmän esille asiantuntijalausuntojen sijaan.


title: Kansalaisjournalismi

text: Tarkoituksena on ensinnäkin huomioida tavalliset kuluttajat sisällöntuotannossa paremmin. Toiseksi työmenetelmiä, kuten tiedonhankintaa ja kirjoitustapoja, on kehitettävä kansalaislähtöisemmiksi. Kolmanneksi kansalaisjournalismi voidaan nähdä viestinnällisenä filosofiana tai teoriana.


title: Kansalaisjournalismi

text: Kansalaisjournalismin käsitettä on venytetty koskemaan myös kansalaisten oma-aloitteista julkaisemista, kuten blogeja. Alkuperäisessä merkityksessään sillä viitataan kuitenkin nimenomaan ammattimedioiden toimintaan.


title: Kansalaisjournalismi

text: Kansalaisjournalismi nähdään usein vastakohtana asiantuntijavetoiselle "eliittijournalismille". Niin kutsutun eliittijournalismin esitystavat määräytyvät talouden, politiikan ja hallinnon lähtökohdista, ja ääneen pääsevät virkamiehet kansalaisten sijaan.


title: Kansalaisjournalismi

text: Kansalaisjournalismi juurtaa juurensa 1990-luvun alun Yhdysvaltoihin. Siellä syntyi löyhä uudistusliike, jota kutsuttiin nimellä "public journalism" tai "civil journalism". Se keräsi yhteen organisaatioita, toimittajia ja tutkijoita, joiden tavoitteena oli ottaa kansalaiset mukaan journalismin tekemeiseen.


title: Kansalaisjournalismi

text: Uudistusliikkeen nähtiin vaikuttaneen 2000-luvun alkuun asti. Sen aatepohja on kuitenkin selvästi näkyvissä nykyisessä mediakulttuurissa. Mediayhtiöt kamppailevat kiivaasti siitä, miten välittäisivät kansalaisten kannalta relevanttia tietoa ja saisivat suurten yleisöjen huomion itseensä. On selvää, että kansalaisjournalismin syntyyn ovat vaikuttaneet myös mediatalouden paineet.


title: Kansalaisjournalismi

text: Kansalaisjournalismi-käsitettä käytetään yhä ahkerasti tieteellisessä tutkimuksessa ja journalistisessa keskustelussa.


title: Laula kanssain

text: Laula kanssain voi tarkoittaa seuraavaa:


title: Sähkön ympäristömerkintä

text: Sähkön ympäristömerkintä on kolmannen osapuolen antama verifiointi sähkötuotetteelle vapailla sähkömarkkinoilla. Sähkön ympäristömerkintä on käytössä Suomessa, Ruotsissa, USA:ssa ja Saksassa.


title: Juho Parkkinen

text: Juho Oskari Parkkinen () oli suomalainen jääkärivänrikki ja heimosoturi. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla vuonna 1916 Misse-joella. Myöhemmin hän osallistui Suomen sisällissotaan konekiväärikomppanian aliupseerina. Sisällissodan jälkeen hän osallistui heimosotiin Virossa ja Aunuksessa. Viimeiset sodat joihin Parkkinen osallistui olivat talvi- ja jatkosota ja niistä ensin mainitussa taistelevissa joukoissa.


title: Juho Parkkinen

text: Parkkisen äiti oli Amanda Vilhelmina Parkkinen. Hänet vihittiin avioliittoon vuonna 1919 Hanna Maria Rantalan kanssa. Hän kävi kansakoulun.


title: Juho Parkkinen

text: Parkkinen työskenteli työmiehenä Kannuksessa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Parkkinen

text: Parkkinen saapui takaisin Suomeen jääkärien etujoukon mukana 3. maaliskuuta 1918 aselaiva Virgolla Vaasaan. Hänet komennettiin Vaasasta aliupseeriksi ylennettynä 1. Jääkärirykmentin 3. jääkäripataljoonan 1. komppaniaan, josta hänet myöhemmin siirrettiin konekiväärikomppaniaan. Hän osallistui sisällissodan taisteluihin Kämärällä, Tampereella, jossa hän haavoittui lievästi sekä Viipurissa.


title: Juho Parkkinen

text: Parkkinen määrättiin sisällissodan jälkeen suoritetun armeijan uudelleenjärjestelyn yhteydessä Suomen valkoisen kaartin III pataljoonaan, mutta siirrettiin jo 17. kesäkuuta 1918 Kaartin Jääkäripataljoonan 1. komppaniaan. Hän erosi armeijasta 14. maaliskuuta 1919 vain voidakseen osallistua Viron vapaussotaan.


title: Juho Parkkinen

text: Viron vapaussodassa hän liittyi Pohjan Poikien rykmentin 1. konekiväärikomppaniaan. Virosta palattuaan hän liittyi vielä kesällä 1919 Karjalan (Aunuksen) retkikuntaan, jossa hän toimi joukkueenjohtajana II pataljoonan konekiväärikomppaniassa. Retkikunnalla hän taisteli joukkoineen Tuuloksen rintamalla. Heimosodista palattuaan Parkkinen liittyi Suojeluskuntajärjestöön ja hänet sijoitettiin harjoituspäälliköksi Keski-Pohjanmaan suojeluskuntapiirin alipäällystökoulun sekä Kannuksen suojeluskuntaan. Myöhemmin hän erosi suojeluskunnista ja muutti Tukholmaan ja työskenteli siellä työmiehenä sähköjohtotehtaassa. Hän muutti vuonna 1921 takaisin Suomeen ja työskenteli leipätehtaassa Kemissä vuoteen 1923 saakka, jonka jälkeen hän siirtyi Kemiin Veitsiluoto oy:n palvelukseen ja oli yrityksessä vuoteen 1928 saakka. Myöhemmin hän työskenteli Enso-Gutzeit oy:n omistamalla Hietasen sahalla Kotkassa aina talvisotaan saakka.


title: Juho Parkkinen

text: Parkkinen osallistui talvisotaan joukkueenjohtajana ja konekiväärikomppanianpäällikkönä Jalkaväkirykmentti 63:n 3. pataljoonassa. Hän osallistui talvisodassa taisteluihin Haparoisissa, Terenttilässä ja Vuosalmella. Jatkosotaan hän osallistui vartiopäällikkönä Valtion Lentokonetehtaalla, josta hänet siirrettiin viimeisenä sotavuonna täydennysupseeriksi Kotijoukkojen Henkilötäydennyskeskukseen, josta hänet siirrettiin edelleen konekiväärikoulutusupseeriksi Jalkaväenkoulutuskeskus 31:een ja edelleen Jalkaväenkoulutuskeskus 22:een. Sotien jälkeen hän oli hoidettavana Östanlidin parantolassa muutaman vuoden ajan. Hänet on haudattu Kokkolaan.


title: Qruiser

text: Qruiser on pohjoismaiden suurin keskusteluverkosto homoille, lesboille, biseksuaaleille ja transihmisille.


title: Qruiser

text: Qruiser tarjoaa käyttäjilleen mahdollisuuden lisätä palveluun kuviaan, pitää blogeja ja keskustella muiden käyttäjien kanssa esimerkiksi vieraskirjan ja yksityisviestien avulla.


title: Qruiser

text: Maaliskuussa 2016 Qruiserissa on aktiivisia jäseniä yli 101 000. Jäsenistä noin kolme neljäsosaa on miespuolisia. Sivusto on käännetty englanniksi, norjaksi, ruotsiksi, saksaksi, suomeksi ja tanskaksi.


Gabriel Knight 3: Blood of the Sacred, Blood of the Damned on Sierra Onlinen julkaisema toinen jatko-osa Jane Jensenin luomalle "Gabriel Knight" -seikkailupelisarjalle.


title: Gabriel Knight 3: Blood of the Sacred, Blood of the Damned

text: Peli julkaistiin Windowsille vuonna ja uudelleen vuonna 2001 osana "Sierra Best Sellers" -sarjaa. "Gabriel Knight 3" jäi pelisarjan viimeiseksi osaksi Vivendin ostettua Sierra Entertainmentin. Pelin päähahmon, Gabriel Knightin, äänestä vastaa näyttelijä Tim Curry, joka ääninäytteli myös sarjan ensimmäisessä osassa "". "Gabriel Knight: Blood of the Sacred, Blood of the Damned" perustuu osittain "Pyhä veri, pyhä Graal" -kirjassa esitettyihin teorioihin.


text: Kuten aiemmatkin Gabriel Knight-sarjan pelit, Gabriel Knight 3n juoni on yhdistelmä faktaa ja fiktiota. Tarinan yliluonnollinen osuus koostuu vampyyreistä, ja historiallinen puoli kertoo Temppeliherrain ritarikuntaan liittyvistä salaliittoteorioista ja vapaamuurareiden yhteydestä niihin.


text: Gabriel Knight 3 on perinteinen osoita-ja-klikkaa seikkailupeli, jossa toimintovalikko ilmestyy ruudulle, kun pelaaja osoittaa hiirellä pelissä olevaan interaktiiviseen tavaraan, tai henkilöön. Kameratoiminto antaa pelaajalle vapauden vaihtaa kuvakulmaa, ja liikkua alueilla vapaasti ilman että pelaajan tarvitsee odottaa hahmon liikkumista osoittamaansa paikkaan. Kun pelaaja on kameratoimintoa käyttäen liikkunut tarpeeksi kauas hahmosta, hahmo siirtyy automaattisesti kameran taakse.


text: Peli käyttää pistejärjestelmää, jonka tarkoitus on osoittaa pelaajalle kuinka pitkällä tarinaa hän on. Tietyt tapahtumat, jotka pelaajan on edetäkseen todistettava lisäävät pistesaldoa, mutta maksimipistemäärän saavuttamiseksi pelaajan tulee seurata myös muiden pelin hahmojen sivutarinoita.


text: Gabriel Knight kuuluu Schattenjägerien (suom. "Varjonmetsästäjät") sukuun, jonka tehtävä on taistella erilaisia paranormaaleja vihollisia vastaan. Gabriel Knight 3n tapahtumat sijoittuvat neljä vuotta Gabriel Knight: The Beast Within-pelin tapahtumien jälkeiseen aikaan.


text: Pelin mukana tulleessa graafisessa novellissa Gabriel ja hänen ystävänsä Grace saavat kutsun Prince James of Albanyltä, joka on kuninkaallista sukua Skotlannista. Jamesin sukua vainoavat vampyyrimäiset otukset, jonka vuoksi hän pyytää Gabrieliä suojelemaan poikaansa Charlieta.


text: Lasta vahtiessaan Grace nukahtaa mysteerisesti, ja yllättäen halvaantunut Gabriel katsoo toimettomana vierestä, kun varjoissa liikkuva hahmo tunkeutuu huoneeseen ja vie lapsen. Gabriel seuraa lapsen kidnappaajaa junaan, jossa hänet lyödään tajuttomaksi.


text:
Pelin aloittava intro alkaa Gabriel Knightin herätessä junasta ja tämän kuullessa kidnappaajien puhuvan Graalin Maljasta. Juna pysähtyy Etelä-Ranskassa sijaitsevaan Couizan kaupunkiin, josta Gabriel ottaa taksin Rennes-le-Châteauhun.
Mysteeri alkaa kun Gabriel kirjautuu hotelliin ja ryhtyy kuulustelemaan muita hotellin asukkaita.


text: David Henryn säveltämä pelimusiikki perustuu kahden edellisen Gabriel Knight-pelin teemamusiikkiin. Alkuperäisten teemojen säveltäjänä tunnettu Robert Holmes on Jane Jensenin aviopuoliso. Jokaisessa Gabriel Knight-pelissä soi myös yhdysvaltalainen kansanlaulu "When the Saints Go Marching In".


text:
Peli sai kriitikoilta kohtalaisen hyvän vastaanoton. IGN kirjoitti arvostelussaan pelin todistavan seikkailupeligenren olevan yhä elossa, ja että Gabriel Knight Blood of the Sacred, Blood of the Damned tuo toivottua vaihtelua toimintapelien hallinnoimille markkinoille. Samassa arvostelussa Tim Curryn ääninäyttelyä luonnehdittiin kylmäksi ja liioitelluksi versioksi Etelä-Amerikkalaisesta aksentista, ja pelin 3D-grafiikkaan sopimattomaksi.
Gamespot kutsui Curryn näyttelyä hirvittäväksi ja aksenttia ylidramaattiseksi, ja kritisoi myös pelin vuoropuhelua ja ongelmanratkontaa, mutta mainitsi kummankin paranevan pelin edetessä. Myös pelin tarina sai suurimmalta osalta kriitikkoja kiitosta.


title: Alpi Pasma

text: Alpi Alexander Pasma () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla vuonna 1916 Misse-joella. Myöhemmin hän osallistui Suomen sisällissotaan eläinlääkärinä Valkoisen armeijan ratsujoukoissa.


title: Alpi Pasma

text: Pasman vanhemmat olivat kauppias Alexander Pasma ja Johanna Nuoliniemi. Hänet vihittiin avioliittoon vuonna 1921 Anna Katarina Wahrmanin kanssa. Pasma kirjoitti ylioppilaaksi Kemin suomalaisesta yhteiskoulusta vuonna 1909 ja liittyi Pohjois-Pohjalaiseen osakuntaan. Opintojaan hän jatkoi Dresdenin eläinlääkintäkorkeakoulussa ja myöhemmin Leipzigin yliopiston yhdistetyssä lääketieteellisessä tiedekunnassa. Hän suoritti eläinlääketieteen kandidaattitutkinnon Dresdenissä vuonna 1911.


title: Alpi Pasma

text: Pasma toimi eläinlääkärinä Rovaniemellä ja osallistui jääkärivärväystoimintaan ja oli mukana järjestämässä pohjoista etappireittiä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 26. marraskuuta 1915. Pasma pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Tykistöstä hänet siirrettiin pataljoonan jalkaväkeen 12. elokuuta 1916 ja sijoitettiin 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Ekkau-Kekkaussa. Pataljoonan 4. komppaniasta hänet siirrettiin 15. marraskuuta 1916 alkaen pataljoonan täydennysjoukkoon , josta laskettiin sairauden takia siviilitöihin, jona aikana hän toimi apulaiseläinlääkärinä Juliehissa.


title: Alpi Pasma

text: Pasma palasi takaisin Suomeen muista jääkäreistä poiketen 9. maaliskuuta 1918 Ruotsin kautta. Suomeen päästyään hän astui Valkoisen armeijan palvelukseen 13. maaliskuuta 1918 luutnantiksi ylennettynä. Hänet sijoitettiin armeijassa eläinlääkäriksi Uudenmaan rakuunarykmenttiin. Hän osallistui sisällissodan taisteluihin Orivedellä, Lempäälässä ja Vesilahdella.


title: Alpi Pasma

text: Pasma jäi sisällissodan jälkeen armeijan palvelukseen edelleen eläinlääkärinä Uudenmaan rakuunarykmentissä, josta hän siirtyi 20. elokuuta 1918 alkaen Karjalan ratsujääkärirykmenttiin. Hän erosi armeijasta 22. lokakuuta 1918 ja liittyi Suojeluskuntajärjestöön, jossa hän toimi 20. marraskuuta 1918 – 27. tammikuuta 1919 välisenä aikana Sortavalan maalaiskunnan suojeluskunnan päällikkönä. Myöhemmin hän toimi kaupungin- ja kunnaneläinlääkärinä eri paikkakunnilla aina kuolemaansa saakka.


title: Can’t Be Tamed

text: Can’t Be Tamed on yhdysvaltalaisen laulaja-näyttelijä Miley Cyrusin kolmas studioalbumi. Levy julkaistiin Hollywood Recordsin kustantamana 21. kesäkuuta 2010 Yhdysvalloissa. Albumi kirjoitettiin ja nauhoitettiin, kun Cyrus matkusteli vuoden 2009 kiertueellaan Wonder World Tour. Albumin erikoisjulkaisulla esitetään tuon kiertueen yhdeksäntoista live-esiintymistä ja extra-materiaalia kulissien takaa. Albumin tuottivat Antonina Armato, Tim James ja John Shanks. Musiikillisesti "Can’t Be Tamed" sisältää muutamia tanssikappaleita, joista monessa basso säestyy voimakkaasti. Tämä on Cyrusin viimeinen albumi, jonka levy-yhtiönä toimi Hollywood Records.


title: Can’t Be Tamed

text: 18. toukokuuta 2010 levyltä julkaistiin sen ensimmäinen, samanniminen single. "Can’t Be Tamed" sijoittui kahdeksanneksi Billboard Hot 100 -listalla ja sijalle viisi Uuden-Seelannin singlelistalla. 22. lokakuuta 2010 julkaistiin albumin toinen single "Who Owns My Heart". Kappaletta Cyrus mainosti pääosin televisio-ohjelmissa ja Gypsy Heart Tour -kiertueellaan.


title: Can’t Be Tamed

text: Cyrus on myöntänyt, että hän toivoi levyn "Can't Be Tamed" olevan hänen viimeinen pop-albuminsa, koska musiikki ei enää inspiroinut häntä samalla tavalla kuin ennen. Cyrus on todennut: "Mitä enemmän teen musiikkia, joka ei inspiroi minua, sitä enemmän tunnen sulautuvani muiden joukkoon". Myöhemmin Cyrus paljasti, että "Can't Be Tamed" sisältää Lady Gagan inspiroimaa musiikkia ja sisältää tekno-tyylisiä kappaleita. "Se on hänen luonnollista kehittymistään," sanoi Abbey Konowitch, joka on Hollywood Recordsin päämanageri. Cyrus on itse todennut, että albumi on loistava kesäalbumi ja sanonut, että se on hyvää kuunneltavaa autossa. Hän on myös kuvaillut albumia enemmän poppimaiseksi, mutta siinä silti on särmää.


title: Can’t Be Tamed

text: Levy julkaistiin 18. kesäkuuta 2010 Saksassa ja 21. kesäkuuta 2010 Yhdysvalloissa. Tavallinen albumi sekä erikoisjulkaisu julkaistiin molemmat samana päivänä. Albumin julkaisun jälkeen Cyrus ilmoitti pitävänsä taukoa musiikin teosta. Hän itse sanoo, että haluaa keskittyä vain näyttelemiseen. Syyt taukoon Cyrusin mukaan olivat ne, että hänellä olisi aikaa kerätä hänen lempimusiikkityylejään.


title: Can’t Be Tamed

text: Cyrus, Antonina Armato, Tim James, John Fase, Michael Mgginnis ja Nick Scapa kirjoittivat kaikki yhdessä albumin ensimmäisen kappaleen "Liberty Walk". Kappaletta ei kuitenkaan kirjoitettu normaalin kaavan mukaan, vaan Cyrus oli kerännyt merkintöjään puhelimestaan ja tietokoneella olevasta päiväkirjastaan. Cyrus kertoi, että kappale kertoo kenestä tahansa ihmisestä, joka löytää rohkeuden jättää loukkaavan seurustelusuhteen. Cyrus, Armato, James, Paul Neumann ja Marek Pompetzi sävelsivät albumin kappaleen "Can’t Be Tamed". Kappale kertoo siitä, miten Cyrus tuntee olevansa ansassa ja miten hän tuntee, että ihmiset tarkkailevat häntä.


title: Can’t Be Tamed

text: Cyrus teki cover-version Poisonin kappaleesta "Every Rose Has Its Thorn". Cyrus päätti tehdä kappaleesta cover-version kuullessaan joukon ihmisiä laulavan sen mukana, ja hän kuvailee kappaletta "klassikoksi ja yhdeksi suosikeistaan". Cyrus tapasi Poisonin laulajan, Bret Michaelsin, jutellakseen tämän kanssa. Michaels kertoi, että Cyrus on yksi niistä harvoista artisteista, jotka voivat levyttää kappaleen ja "onnistua ja antaa kappaleelle sen oman liekin sekä saamaan sen kuulostamaan hyvältä". Michaels laulaa kappaleen taustalaulut. Cyrus kehitteli kappaleen "Robot" joulukuussa 2009 Lontoossa, jolloin hän oli vielä Wonder World Tour-konserttikiertueellaan: kappaleen sanoitukset kertovat haluttomuudesta elää "roolimallina ja koneena, jollaiseksi jokainen sinut ajattelee." Albumin viimeisen kappaleen "My Heart Beats for Love" Cyrus kehitteli kampaajalleen, joka on myös yksi hänen hyvistä ystävistään. Cyrusin halusi vakuuttaa ihmisille, ettei homoseksuaalisuutta pitäisi hyljeksiä, ja neuvoo olemaan avoin maailmalle.


title: Can’t Be Tamed

text: "Can’t Be Tamed" nauhoitettiin, kun Cyrus matkusti "Wonder World Tour" -kiertueellaan. Joulukuussa 2009 hän aloitti nauhoitusprosessinsa Lontoossa, Englannissa. Albumin tuotti John Shanks, joka aikaisemmin tuotti Cyrusin hittisinglen "The Climb".


title: Can’t Be Tamed

text: Muut albumilla esiintyneet tuottajat ovat olleet aikaisemminkin yhteistyössä Cyrusin kanssa — Antonina Armato ja Tim James molemmat tuottivat Cyrusin hitit "See You Again" ja "7 Things". Cyrus kuvaili Armaton ja hänen välejä levytyksen aikana lämpimiksi: "Kutsun Antoninaa 'Mommyksi', koska hän on minulle kuin toinen äiti. Kukaan ei voisi ikinä ymmärtää suhdetta, joka meidän välillämme on. Olen työskennellyt hänen kanssaan neljä vuotta ja joka päivä, kun saavun studiolle, me vain istumme syöden vuokaleivoksia ja kerron hänelle kaiken elämästäni. Luulen, että siksi teemme hyvää musiikkia yhdessä."


title: Can’t Be Tamed

text: Musiikillisesti "Can’t Be Tamed" sisältää muutamia tanssikappaleita, joissa monessa basso kuuluu voimakkaasti. "Who Owns My Heart" sisältää kosketinriffejä, mitä "Billboardin" Ann Donahue vertailee 1980-luvun musiikkiin. Kappaleessa "Can’t Be Tamed" käytetään rumpukonetta instrumentaalisissa kohdissa, kunnes Cyrus laulaa kertosäkeistön. Donahue kommentoi, että kappale "Two More Lonely People" tuo myös mieleen 1980-luvun.


title: Can’t Be Tamed

text: Cyrus esitti albumilta kappaleen "Can’t Be Tamed" ensimmäistä kertaa livenä 18. toukokuuta 2010 Yhdysvaltain "Tanssii tähtien kanssa" -televisio-ohjelmassa. Samaisen singlen hän esitti Lissabonissa Rock in Riossa, missä hän esitti myös kaksi muuta albumilta löytyvää kappaletta: "Robot" ja "My Heart Beats For Love". 18. kesäkuuta Cyrus esiintyi Good Morning Americassa ja esitti singlensä "Can’t Be Tamed", "Every Rose Has Its Thorn" yhdessä Bret Michaelsin kanssa, sekä muita albumin kappaleita. 20. kesäkuuta Cyrus juonsi vuoden 2010 MuchMusic Video Awards -palkintogaalan Torontossa, Kanadassa. Kyseisessä gaalassa hän myös esitti jo ennestään tutun hittisinglensä "Party in the U.S.A.", jossa esiintyi myös Justin Bieber. 21. kesäkuuta 2010 Cyrus esiintyi pienikokoisessa konsertissa House of Bluesissa Los Angelesissa. Kesän 2010 aikana hän mainosti albumia vierailemalla ohjelmissa "Britain's Got Talent", "Late Show with David Letterman" sekä "Wetten, dass..?".


title: Can’t Be Tamed

text: Vuoden 2011 huhtikuussa Cyrus aloitti Gypsy Heart Tour -kiertueen, jossa hän mainosti albumia paremmin esittämällä suurempaa osaa kappaleista kiertueella. Kiertue sijoittui Amerikkaan, Australiaan ja Aasiaan. Kiertue päättyi heinäkuussa 2011.


title: Can’t Be Tamed

text:
Albumi myi 102 000 kopiota ensimmäisellä viikollaan Yhdysvalloissa. Albumin julkaisupäivästä lähtien albumi on myynyt noin 160 000 kopiota Yhdysvalloissa.
Albumin julkaisupäivänä julkaistiin myös tuplajulkaisu, joka sisältää DVD:n Miley Cyrus: Live At The O2 ja albumin. DVD sisältää Cyrusin syksyllä 2009 alkaneen ja talvella 2009 loppuneen kiertueen "Wonder World Tour" esitykset. Konsertti kuvattiin Cyrusin esiintyessä O2 Arenalla Lontoossa, Englannissa. Tämän lisäksi DVD sisältää ennennäkemätöntä materiaalia kiertueelta.


title: Can’t Be Tamed

text: Albumin vastaanotto on ollut suurimmaksi osaksi negatiivinen. Glenn Gamboa "Newsdaystä" sanoi, että albumin ensimmäinen vika oli sen vaihtelevuus. Gamboa sanoi, että joissakin kappaleissa Cyrusta on "hankala vastustaa" mutta suurin osa kuulosti oudolta. Gamboasta oli huvittavaa, kuinka Cyrus "vaeltaa läpi" "Every Rose Has Its Thorn" -kappaleen, ja räppää kappaleessa "Liberty Walk". Ed Masely "Arizona Republicista" oli samaa mieltä. Masely oli myös pettynyt, kun Cyrus oli kääntänyt selkänsä "sisukkaalle purukumille, jota hän teki niin hyvin". "Arizona Republic" antoi albumille kaksi ja puoli tähteä viidestä. Leah Greenblatt "Entertainment Weeklystä" antoi albumille arvosanan "B-" mutta kirjoitti: "Parhaista kapinallisista pyrkimyksistään huolimatta Miley ei vain ole (vielä) tuo piikikäs tyttö." "Rolling Stone" totesi, että levy on top 40 -ainesta.


title: Can’t Be Tamed

text: Monet arvostelijat kritisoivat albumilla esiintynyttä, paljon käytettyä teknologiaa. Alexis Petridis "The Guardianista" sanoi, että albumi oli "suo-tyylistä pop-tanssia: hortoilevat koskettimet, laulua kromattu Auto-Tunella." Brad Wheeler "Globe and Mailista" kommentoi: "Tältä innottomalta levyltä ei löydy lainkaan omaperäisyyttä". Hän sanoi, että Cyrusin muunneltu ääni ei ollut "mitään erikoista" ja albumin sanoitukset olivat klisee-kirjoitetut. Heather Phares "Allmusicista" kommentoi: "Vaikka pop olikin Cyrusin leipä ja voi Hannah Montana -vuosina, niin albumilla syntikan hallitseva melodia ei sovi hänen äänelleen; hän kuulostaa luonnollisemmalta ja kypsemmältä lauluissa, jotka ovat rockia tai countrya." Phares lisäsi myös: "Liian usein Cyrus pitää vastaavina ilottomuutta ja aikuisuutta". "USA Today" antoi myös negatiivisen arvostelun, nimittämällä albumia "tylsäksi" ja "geneeriseksi".


title: Can’t Be Tamed

text: Can't Be Tamed – Mini DVD on videoalbumi, joka julkaistiin Isossa-Britanniassa ja Japanissa albumin Can't Be Tamed mainostamiseksi. Se sisältää samannimisen singlen musiikkivideon ja materiaalia musiikkivideon kulissien takaa. Lisäksi albumi sisältää haastattelun, joka kuvattiin Lontoossa.


title: Winter Olympics: Lillehammer 94

text: Winter Olympics: Lillehammer 94 on Lillehammerin vuoden 1994 talviolympialaisten virallinen videopeli. Pelin kehitti ID Software ja julkaisi US Gold.


title: Äänestysprosentti

text: Äänestysprosentti tarkoittaa vaaleissa äänestäneiden prosenttiosuutta kaikista äänioikeutetuista. Äänestysprosentit kääntyivät länsimaissa laskuun 1960-luvulla vuosikymmeniä jatkuneen kasvun jälkeen. Alhaista äänestysprosenttia pidetään usein epätoivottavana asiana, sillä sen katsotaan heikentävän demokraattisten instituutioiden legitimiteettiä. Äänestysprosentin alhaisuuden syistä ja mahdollisista keinoista sen kasvattamiseen on keskusteltu laajasti. Tutkijat ovat kuitenkin erimielisiä äänestysprosenttien laskun syistä. Mahdolliset syyt saattavat olla taloudellisia, demografisia, kulttuurillisia, teknologisia tai instituutionaalisia. Äänestysprosenttia on yritetty kasvattaa kehottamalla äänioikeutettuja äänestämään.


title: Äänestysprosentti

text: Eri valtioiden välillä on suuria eroja äänestysprosenteissa. Esimerkiksi Yhdysvaltain vuoden 2008 presidentinvaalien äänestysprosentti oli 63%, kun taas Australiassa, missä on käytössä äänestysvelvollisuus, ja Maltalla äänestysprosentti on yleensä noin 95%. Nämä erot voidaan selittää kulttuuristen ja institutionaalisten erojen yhdistelmänä.


title: Luettelo olympialaisten videopeleistä

text: Tämä on luettelo olympialaisten virallisista videopeleistä.


title: Gray Matter (videopeli)

text: Gray Matter on vuonna 2010 julkaistu, Jane Jensenin suunnittelema seikkailupeli Windowsille ja Xbox 360:lle. Pelin kehittää WizarBox ja julkaisee DTP Entertainment.


title: Gray Matter (videopeli)

text: Gray Matterin (tuolloin nimellä Project Jane-J) julkaisusta kerrottiin ensimmäisen kerran vuonna 2003, suositulla tietokone- ja videopelejä käsittelevällä Gamespot-verkkosivulla.


title: Gray Matter (videopeli)

text: Pelin alkuperäinen julkaisupäivä oli vuonna 2004, mutta sen suunnittelu keskeytettiin useaan kertaan ja pelin julkaisija vaihtui kahdesti ennen julkaisua. Marraskuussa 2010 peli julkaistiin Saksassa ja se tullaan julkaisemaan muissa EU-maissa helmikuussa 2011.


title: Johan Pekkarinen

text: Johan Albin Pekkarinen () oli suomalainen jääkäriluutnantti. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Misse-joella vuonna 1916. Myöhemmin hän osallistui Suomen sisällissotaan jääkäritykistössä ja pataljoonan vääpelinä.


title: Johan Pekkarinen

text: Pekkarisen vanhemmat olivat työmies Ville Pekkarinen ja Anna Sofia Muukkonen. Hänet vihittiin avioliittoon vuonna 1920 Impi Elisabeth Miettisen kanssa. Hän kävi Kuopion teollisuuskoulun vuosina 1907–1909 ja Haminan taistelukoulun vuonna 1918.


title: Johan Pekkarinen

text: Pekkarinen työskenteli rautatien rakennusmestarina Kuopiossa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. marraskuuta 1916. Hän pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Johan Pekkarinen

text: Pekkarinen astui Suomen valkoisen armeijan palvelukseen 7. helmikuuta 1918 Saksassa, jolloin hänet ylennettiin varavääpeliksi. Hän saapui takaisin Suomeen 3. maaliskuuta 1918 höyrylaiva Virgolla Vaasaan. Vaasasta hänet komennettiin Jääkäritykistöön, jossa hänet sijoitettiin 3. patteriin. Hän osallistui tässä joukossa sisällissodan taisteluihin Kurussa ja Muroleessa. Tykistöstä hänet siirrettiin 17. huhtikuuta 1918 alkaen Vääpeliksi 6. Jääkärirykmentin 16. jääkäripataljoonaan, missä joukossa hän osallistui taisteluihin Säiniöllä, Kelkkalassa ja Viipurissa.


title: Johan Pekkarinen

text: Pekkarinen palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, josta muodostettiin myöhemmin ensin Jääkäripataljoona 3 ja myöhemmin Kajaanin sissipataljoona. Hän toimi pataljoonassa joukkueenjohtajana 1. komppaniassa ja myöhemmin aliupseerikurssien johtajana. Hänet siirrettiin 20. marraskuuta 1918 Itä-Suomen jalkaväkirykmentti 5:een, josta taasen muodostettiin myöhemmin Pohjois-Savon rykmentti. Rykmentissä Pekkarinen määrättiin joukkueenjohtajaksi 9. komppaniaan. Pohjois-Savon rykmentistä hänet siirrettiin 31. maaliskuuta 1920 alkaen Karjalan kaartin rykmenttiin, jossa hän toimi aluksi joukkueenjohtajana 1. komppaniassa ja myöhemmin 2. komppanian päällikkönä kuolemaansa saakka.


title: Doylestown

text: Doylestown voi viitata seuraaviin paikkoihin:


title: Niilo E. Wainio

text: Niilo Engelbrekt Vainio (sukunimi vuoteen 1906 "Östmansson"; 5. marraskuuta 1860 Askainen – 24. toukokuuta 1931 Isokyrö) oli suomalainen pappi, opettaja, runoilija ja unkarinkielisen kirjallisuuden suomentaja.


title: Niilo E. Wainio

text: Vainion vanhemmat olivat suutarimestari Johan Wilhelm Östmansson ja Anna Liisa Lindgren. Hän pääsi ylioppilaaksi 1881 ja hänet vihittiin papiksi 1884.


title: Niilo E. Wainio

text: Vainio oli Lopen vt. kappalainen 1884, Lumparlandin vt. kappalainen 1885–1889, Isonkyrön kappalainen 1889–1898, Nurmeksen kirkkoherra 1908–1918 ja Isonkyrön kirkkoherra 1918–1931. Hän sai rovastin arvon ja toimi myös lääninrovastina.


title: Niilo E. Wainio

text: Vainio julkaisi muutamia runokokoelmia ja suomensi ulkomaista kirjallisuutta, etenkin unkarilaisten kirjailijoitten teoksia. Hänen unkarin kielen opettajanaan toimi Antti Jalava.


title: SG Dresden-Friedrichstadt

text: SG Dresden-Friedrichstadt oli dresdenläinen jalkapalloseura.


title: SG Dresden-Friedrichstadt

text: SG Dresden-Friedrichstadt perustettiin vuonna 1945. Sitä pidettiin Dresdner SC:n edeltäjänä. Seura sijoittui vuonna 1948 Dresdenin Bezirkin toisen lohkon toiseksi. Seuraavalla kaudella seura oli lohkon jaetulla ykköstilalla, mutta ei voittanut sarjaa suoraan, vaikka sen maaliero oli sarjan paras. Ratkaisuottelussa Dresden-Friedrichstadt voitti SG Dresden Striesenin. Seura voitti myös toisen lohkovoittajan, SG Dresden Micktenin ja pääsi näin karsintojen kautta DDR-Oberligan edeltäjänä tunnettuun Ostzonenmeisterschaftiin. Dresden-Friedrichstadt sai vastaansa Ostzonenmeisterschaftissa ZSG Union Hallen, häviten maalein 2–1. Kaudeksi 1949–1950 seura pääsi DDR-Oberligaan, jossa se sijoittui heti toiseksi ZSG Horch Zwickaun jälkeen. Kauden jälkeen seuran toiminta lopetettiin.


title: Going Back

text: Going Back on Phil Collinsin ensimmäinen studioalbumi kahdeksaan vuoteen. Albumi sisältää cover-kappaleita, jotka ovat legendaarisen Motown-levy-yhtiön tuottamia. Albumi julkaistiin Britanniassa 13. syyskuuta 2010.


title: Going Back

text: Albumi debytoi Suomen virallisen listan sijalla 46, ja ylsi parhaimmillaan sijalle 41.


title: Erik Landell

text: Erik Landell (14. syyskuuta 1858 Uplanti, Ruotsi – 19. heinäkuuta 1917 Tuusula) oli ruotsalaissyntyinen Suomessa asunut Vapaakirkon saarnaaja ja kirjailija.


title: Terveysviestintä

text: Terveysviestintä on käsite, jolle ei ole olemassa yhteneväistä määritelmää. Terveysviestintä voidaan ymmärtää yhtäältä suppeasti, jolloin sillä tarkoitetaan terveyttä edistävää viestintää. Toisaalta terveysviestinnäksi voidaan ymmärtää kaikki sellainen viestintä, joka käsittelee terveyttä ja sairautta. Englanninkielisellä termillä "health communication" viitataan yleensä suppeaan merkitykseen. Nykyisin suomenkielisessä termistössä terveysviestintä ymmärretään laajasti. "Health communication" -termin suomennokseksi sopisikin paremmin termipari terveysvalistus ja -neuvonta. Terveysalantutkijoille terveysviestintä on ohjaavaa, positiivista terveyteen vaikuttamista. Viestintä- ja yhteiskuntatieteilijöille terveysviestintää on kaikki sellainen viestintä, joka liittyy terveyteen, sairauteen, terveydenhuoltoon tai lääketieteeseen. Maailman terveysjärjestö (WHO) määrittelee terveysviestinnän positiiviseksi terveyteen vaikuttamiseksi: "Terveysviesintä on keskeisin keino välittää yleisölle terveystietoa ja pitää yllä julkista keskustelua merkittävistä terveyskysymyksistä."


title: Terveysviestintä

text: Terveysviestintä on ollut tutkimuksen kohteena vasta noin 20 vuotta, jota ennen sitä on käsitelty psykologian, sosiaalipsykologian ja sosiologian aloilla. Terveysviestinnän monitieteiseen kenttään kuuluvat sosiologisen, sosiaalispsykologisen, psykologisen, terveyshoito-,lääke-ja viestintätieteellisen tutkimuksen paradigmat ja tutkimuskäytännöt.


title: Terveysviestintä

text: Sosiaalista mediaa käytetään yhä enemmän terveysviestinnän kanavana. Yleisimpiä kanavia ovat Facebook, Twitter ja blogit. Koska terveysviestinnällä pyritään vuorovaikutteisuuteen, voi sosiaalinen media, joka on lähtökohdiltaan vuorovaikutteista edistää terveyskäyttäytymisen muutosta.


title: Terveysviestintä

text:
Sosiaalinen media terveysviestinnän kanavana voi parantaa ammattilaisten ja potilaiden välistä vuorovaikutusta sekä tiedon saatavuutta, jakamista ja tiedon mukauttamista kutakin kohderyhmää vastaavaksi. Sosiaalisen median vuorovaikutteisen luonteen ansiosta voidaan tarkastella kansanterveyden tilaa ja potilaiden asenteita. Lisäksi sosiaalisen median avulla voidaan tavoittaa sellaiset kohderyhmät, jotka voivat olla vaikeasti tavoitettavissa terveyteen liittyvissä asioissa. Kohderyhmän tavoitettavuus voi olla parempi, jos sanoma viestitään kohderyhmän suosiman kanavan ja viestintätapojen mukaisesti.
Koska valtamedia seuraa sosiaalista mediaa, voidaan terveysaiheista sosiaalisessa mediassa tiedottamalla mahdollisesti vaikuttaa terveyspolitiikkaan. Vuorovaikutteinen terveysviestintä sosiaalisessa mediassa voi madaltaa potilaiden kynnystä hakeutua ammattilaisten piiriin.


title: Terveysviestintä

text: Sosiaalinen media terveysviestinnän kanavana aiheuttaa myös rajoitteita, jotka liittyvät paljolti verkkoviestinnän haasteisiin. Verkosta saatavaa tietoa on usein paljon ja vastaanottajalla voi olla vaikeuksia hahmottaa tiedon relevanttius. Vastaanottajalla voi olla myös vaikeuksia yhdistää tieto omaan terveydentilanteeseen. Verkossa esiintyvän tiedon lähteet eivät välttämättä ole vastaanottajalle selviä ja voivat näin ollen vaikuttaa tiedon luotettavuuteen ja sen myötä terveyteen liittyvän käyttäytymisen muutokseen.


title: Ian Stewart

text: Ian Stewart voi tarkoittaa ainakin seuraavia henkilöitä:


title: Famous Monsters of Filmland

text: Famous Monsters of Filmland oli ensimmäinen kauhuelokuviin keskittynyt yhdysvaltalainen lehti. James Warren ja Forrest J. Ackerman perustivat sen vuonna 1958. Heidän viimeinen yhteinen, 191., numero julkaistiin 1983.


title: Famous Monsters of Filmland

text: Lehden herätti henkiin kymmenen vuoden kuluttua valokuvaaja ja "hirviöfani" Ray Ferry. Viimeinen numero ilmestyi 2008.


title: Júlia Paes

text: Júlia Paes, oikealta nimeltään Gislaine Fernandes de Leme (s. 22. toukokuuta 1986, São Paulo) on brasilialainen pornonäyttelijä. Ennen nykyistä uraansa hän työskenteli myyjänä. Gislaine Fernandes de Leme yritti muuttaa taiteilijanimensä oikeaksi nimekseen eräänlaisena kunnianosoituksena näyttelijä Juliana Paesille. Júlia Paes sai huomiota mediassa aloitettuaan suhteen laulaja Gretchenin tyttären kanssa. Pornoelokuvissa Paes harrastaa seksiä sekä miesten että naisten kanssa.


title: Galaxy (satelliitti)

text: Galaxy on yhdysvaltalainen tietoliikennesatelliittien perhe. Satelliittiperheen aloittivat Hughesin suunnittelemat satelliitit, mutta myöhemmin niitä ovat suunnitelleet ja valmistaneet muutkin yhtiöt. Satelliitteja operoi Intelsat. Ensimmäinen Galaxy laukaistiin 28. kesäkuuta 1983.


title: Trasselirakastaja

text: Trasselirakastaja on suomalainen komediasarja, joka ensiesitettiin joulu-tammikuussa 1999–2000 Yle TV2 -kanavalla. Sarjan ohjasi Jussi Niilekselä ja käsikirjoitti Seppo Vesiluoma. Sarjan ulkokuvaukset kuvattiin pääasiassa Oriveden Eräjärvellä.


title: Hanan Ashrawi

text: Hanan Daoud Khalil Ashrawi (s. 8. lokakuuta 1946 Nablus, Länsiranta) on palestiinalainen kristitty lainsäätäjä, aktivisti ja tutkija. Hän on työskennellyt yhdessä Edward Saidin kanssa ja oli tämän ystävä. Ashrawi oli merkittävä johtaja ensimmäisen intifadan aikana ja toimi Palestiinan delegaation virallisena edustajana Lähi-idän rauhanprosessissa. Hänet on valittu useita kertoja Palestiinan lainsäädäntöneuvostoon. Ashrawi on Palestiinan pääministeri Salam Fayyadin puolueen Kolmannen aallon jäsen.


title: Hanan Ashrawi

text: Ashrawi työskentelee useiden kansainvälisten ja paikallisten organisaatioiden, kuten Maailmanpankin Lähi-idän ja Pohjois-Afrikan toimistossa (MENA), Yhdistyneiden kansakuntie sosiaalisen kehityksen tutkimuslaitoksessa (UNRISD) ja Kansainvälisen ihmisoikeusneuvoston neuvoa-antavissa elimissä.


title: Hanan Ashrawi

text: Ashrawi on suorittanut Beirutin amerikkalaisessa yliopistossa kirjallisuuden BA- ja MA-tutkinnot. Hänellä on myös filosofian tohtorin tutkinto keskiaikaisesta ja vertailevasta kirjallisuudesta Virginian yliopistosta.


title: Hanan Ashrawi

text: Ashrawi on saanut Olof Palme -palkinnon.


title: Pitrags

text: Pitrags (liiviksi "Pitrõg") on kylä Latvian Liivinrannan kulttuurihistorian suojelualueella Dundagan kunnassa, 16 km Kolkasta lounaaseen..


title: Pitrags

text: Legendan mukaan kylän perustivat Saarenmaalta tulleet neljä veljestä. Ensimmäiset historialliset maininnat siitä ovat vuodelta 1582. Vuonna 1826 kylässä asui 190 asukasta ja toisen maailmansodan jälkeen 48. Kylässä on vanha satama ja baptistikirkko.


title: Oskari Pyhälahti

text: Oskari Peltola myöh. Pyhälahti () oli suomalainen jääkärikapteeni. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Misse-joella vuonna 1916. Myöhemmin hän osallistui talvi- ja jatkosotaan komppanianpäällikkönä rintamajoukoissa.


title: Oskari Pyhälahti

text: Pyhälahden vanhemmat olivat maanviljelijä Antti Pyhälahti ja Maija Luoma-aho. Hänet vihittiin avioliittoon vuonna 1920 Hilma Margareta Karppisen kanssa, joka kuoli vuonna 1957. Avioliitosta syntyi neljä lasta: Eero -21, Maila -26, Hillervo -28 ja Simo -32. Toistamiseen Pyhälahti avioitui vuonna 1964 Saimi Kristiina Hiltusen o.s. Pirnes kanssa. Peltola kävi kansakoulun ja myöhemmin vuodesta 1926 alkaen hän suoritti yksityisesti viisi luokkaa Viipurin reaalikoulussa. Hän kävi armeijan voimistelukurssin Jyväskylässä vuonna 1919 ja Reserviupseerikoulun Haminassa vuonna 1926.


title: Oskari Pyhälahti

text: Pyhälahti työskenteli maanviljelijänä Vimpelissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 1. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 26. marraskuuta 1916 pataljoonan täydennysjoukkoon ja sieltä edelleen Altonan työosastoon.


title: Oskari Pyhälahti

text: Pyhälahti palasi Suomeen sisällissodan jälkeen 29. marraskuuta 1918 ja astui armeijan palvelukseen 30. tammikuuta 1919 aliupseeriksi ylennettynä. Hänet sijoitettiin Kajaanin sissipataljoonaan, josta muodostettiin myöhemmin Pohjanmaan jääkäripataljoona. Hän toimi pataljoonassa koulutusaliupseerina ja komppanianvääpelinä 3. komppaniassa, josta hänet siirrettiin 12. maaliskuuta 1926 alkaen 2. komppaniaan ja määrättiin edelleen 15. joulukuuta 1927 alkaen nuoremmaksi upseeriksi. Armeijasta Pyhälahti siirrettiin 1. elokuuta 1932 alkaen päälliköksi Kainuun suojeluskuntapiirin 3. alueelle, jossa hän palveli aina talvisotaan saakka.


title: Oskari Pyhälahti

text: Pyhälahti osallistui talvisotaan komppanianpäällikkönä Erillinen pataljoona 14:ssa. Hän osallistui taisteluihin Kuhmossa, jossa hän haavoittui Rastissa jouluaattona 1939. Hän toimi välirauhan aikana komppanianpäällikkönä Jalkaväkirykmentti 44:ssä ja hoiti samalla pataljoonan komentajan tehtäviä. Myöhemmin hän siirtyi aluepäälliköksi Kainuun suojeluskuntapiiriin. Jatkosodan puhjettua Pyhälahti komennettiin komppanianpäälliköksi Jalkaväkirykmentti 31:een, myöhemmin hän toimi I pataljoonan virkaa tekevänä komentajana. Kyseisestä tehtävästä hänet siirrettiin lähettiupseeriksi rykmentin esikuntaan, jossa hän palveli vuoteen 1942 saakka. Pyhälahti osallistui jatkosodan taisteluihin Hukkajärvellä, Omeliassa, Ontrosenvaaralla ja Ontajoella. Vuodesta 1942 alkaen hän toimi Lieksan ilmasuojelupäällikkönä aina sodan loppuun saakka. Sotien jälkeen hänet siirrettiin toimistopäälliköksi Kainuun sotilaspiirin esikuntaan, jossa hän palveli vuoteen 1946 saakka, jolloin hän erosi vakinaisesta palveluksesta. Armeijasta eron jälkeen hän työskenteli Rakennusliike R. R. Tolppanen & pojat Oy:n palveluksessa vuoteen 1950 saakka, jolloin siirtyi Vakuutusyhtiö Pohjan palvelukseen ja palveli yritystä vuoteen 1951 saakka. Hänet on haudattu Kajaaniin.


title: SsangYong

text: SsangYong Motor (Hangul: 쌍용자동차; Hanja: 雙龍自動車) on neljänneksi suurin eteläkorealainen autovalmistaja. Nimi tarkoittaa ”kaksoislohikäärmettä”. Bassadone Automotive Oy aloitti vuonna 2015 SsangYongin maahantuonnin Suomeen. SsangYongin omistaja on Intialainen Mahindra & Mahindra.


title: SsangYong

text: Venäläinen OAO Sollers valmistaa SsangYong-autoja Venäjän markkinoille.


title: SG Dresden Striesen

text: SG Dresden Striesen on saksalainen jalkapalloseura Dresdenistä.


title: SG Dresden Striesen

text: Seura perustettiin vuonna 1910. SG Dresden Striesen halusi alusta asti tulla tunnetuksi jalkapallosta, jonka takia jalkapallojaosto perustettiin ensimmäisenä. Vuoden päästä perustamisesta seura voitti Dresdenin Bezirkin mestaruuden. SG Dresden kärsi muiden saksalaisseurojen tapaan maailmansodan miestappioista, mutta onnistui voittamaan Keski-Saksan mestaruuden vuonna 1920. Samalla vuosikymmenellä jalkapallotoiminnan rinnalle syntyi muita jaostoja. Vuonna 1947 seuran nimeksi vaihdettiin ZSG Nagema, jolla seura pelasi jalkapallon toiseksi korkeinta sarjatasoa. Kaksi vuotta edellisen nimenvaihdon jälkeen seura nimettiin BSG VVB Tabakiksi paikallisen tupakkatehtaan mukaan. Samassa kaupungissa toiminut SG Dresden-Friedrichstadt siirtyi kauden 1949–1950 jälkeen Länsi-Saksaan, jolloin DDR-Oberligassa oli vapaa sarjapaikka. Ensin vapaata sarjapaikkaa tarjottiin SG Dresden Striesenille, joka kieltäytyi vastaanottamasta sitä. Tämän jälkeen paikka myönnettiin vastaperustetulle SG Volkspolizei Dresdenille. Vielä vuonna 1952 seuran nimeksi vaihdettiin BSG Empor Tabak, jolla se tunnettiin koko lopun Itä-Saksa ajan. Kaudeksi 1983–1984 seura nousi DDR-Ligaan ja sijoittui oman lohkonsa yhdeksänneksi. Sarjamuutosten myötä BSG Empor Tabak joutui kuitenkin putoamaan. Itä-Saksan lakattua jalkapallojaosto perusti oman seuran nimellä SG Striesen.


title: Tianjin Xiali

text: Tianjin Xiali on kiinalainen autovalmistaja, jossa on kaksi yksikköä; tytäryhtiö First Automobile Works ja yksi yhteisomistuksessa Toyotan kanssa oleva.


title: Vienankannas

text: Vienankannas tai Äänisenkannas on Vienanmeren Äänislahden ja siitä etelään sijaitsevan Äänisjärven välissä sijaitseva maa-alue, kannas, Venäjällä Karjalan tasavallassa ja Arkangelin alueella. Lännessä kannas rajoittuu Vienanmeren–Itämeren kanavaan. Idässä sen rajana ovat Malošuika- ja Ileksajoet, Vodlajärvi ja Vodlajoki.


title: Vienankannas

text: Suur-Suomi-aatteen kannattajat ja heimoaktivistit unelmoivat "kolmen kannaksen rajasta", jolloin Suomen itäraja olisi kulkenut Karjalankannaksen, Aunuksenkannaksen ja Vienankannaksen poikki Suomenlahdesta Vienanmereen. Tällaisen rajan katsottiin olevan lyhyt ja helposti puolustettavissa. Rajaa perusteltiin myös sillä, että se olisi yhdistänyt Suomen yhteyteen suomalaisten lähimmät sukulaiskansat, joihin kuuluvat Vienan Karjalassa ja Aunuksen Karjalassa asuvat karjalaiset.


title: Govert Flinck

text: Govert (tai Govaert) Flinck (25. tammikuuta 1615 Kleve – 2. helmikuuta 1660 Amsterdam) oli alankomaalainen taidemaalari. Hän oli Rembrandtin etevimpiä oppilaita. Hänen tyylinsä muistutti Rembrandtia niin paljon, että vielä satoja vuosia myöhemmin kiisteltiin monien taulujen oikeasta tekijästä.


title: Govert Flinck

text: Flinckiltä on säilynyt signeerattuja töitä vuoden 1638 jälkeiseltä ajalta. Tuolloin hän lienee aloittanut itsenäisenä maalarimestarina.


title: Barry Long

text: Barry Long (1. elokuuta 1926 – 6. joulukuuta 2003) oli australialainen henkinen opettaja ja kirjailija..


title: Barry Long

text: Mietiskellessään Intian vuoristossa Long alkoi kirjoittaa. Hän uskoi, että voisi saada kirjoituksensa julkaistuksi Lontoossa ja niin hän päätti matkustaa Isoon-Britanniaan. Kukaan ei kuitenkaan ollut kiinnostunut hänen käsikirjoituksestaan. Long sai apulaistoimittajan töitä Lontoon Fleet Streetiltä.


title: Barry Long

text: Kun Long ei tehnyt toimittajan töitä, hän kirjoitti ja puhui pienelle hänen ympärilleen kerääntyneelle ryhmälle.. Englannissa Long myös tapasi toisen vaimonsa, Julien, jota hän kutsui inspiraatiokseen ja jumalalliseksi naisekseen, bhagavatiksi. Barryn ja Julien 13 vuotta kestänyt suhde päättyi, kun Julia kuoli syöpään. 1970-luvun hän ansaitsi elantonsa tekemällä toimittajan töitä kotoa käsin.


title: Barry Long

text: Longista tuli yhtä suositumpi 1980-luvulla ja niin hän alkoi antaa meditaatiotunteja ja opetustilaisuuksia laajemmalle yleisölle. Long myös kirjoitti tuohon aikaan teoksen "The Origins of Man and the Universe". Vuoteen 1985 mennessä Englannissa oli perustettu The Barry Long Foundation, joka organisoi Longin julkisia opetustilaisuuksia ja julkaisi sarjan hänen kirjojaan ja äänitteitään.


title: Barry Long

text: Takaisin Australiaan, Queenslandiin, Long muutti 1986 kolmannen vaimonsa ja lapsipuolensa kanssa. Australiassa Long opetti säännöllisesti Sydneyssä ja Queenslandissa Gold Coastilla, jonne hän oli perustanut Barry Long keskuksen. Seuraavan vuosikymmenen, 1990-luvun, alussa hän teki opetuskiertueita ympäri maailmaa. Suomessa Barry Long oli kiertueella kolme kertaa, vuosina 1993, 1995 vuonna 1997. Näistä seminaareista on tehty suomeksi tulkitut äänitteet.


title: Barry Long

text: Vuodesta 1993 lähtien Australiassa järjestettiin jokavuotinen, vähintään 14 päivää kestävä retriitti nimeltä Master Session, jonka osallistujakunta oli maailmanlaajuinen. Osallistujia oli vuosittain 300-500. Suurin osa näistä retriiteistä järjestettiin Cabarita Beachillä lähellä Byron Bayta, loppuvuosina ne järjestettiin Coald Coastilla, Bondin yliopistolla. Viimeinen Master Session järjestettiin 2002.


title: Barry Long

text: Long piti itseään ainutlaatuisena opettajana, joka toimi vakiintuneiden henkisten traditioiden ulkopuolella. Hänellä itsellään ei ollut henkistä opettajaa, mutta hän tunnusti kiitollisuutensa erityisesti Jiddu Krishnamurtille. Muita opettajia, joiden kirjoitukset inspiroivat hänen varhaista henkistä etsintäänsä, ovat Gurdjieff, Meher Baba ja Sri Aurobindo


title: Barry Long

text: Omien sanojensa mukaan Barry Long kirjoitti energeettisiä kirjoja itsensä oivaltamisesta ja henkisestä elämästä. Hän puhui ja kirjoitti muun muassa meditaatiosta, tietoisuudesta, kuolemasta, rakkaudesta ja karmasta. Hänen kirjojaan on käännetty 11 kielelle.


title: Barry Long

text: Longilla oli merkittävä vaikutus useisiin muihin opettajiin, kirjoittajiin ja terapeutteihin. Tunnetuin heistä on Eckhart Tolle, bestseller-kirjan "Läsnäolon voima" kirjoittaja. Hän kertoo rakastaneensa Barry Longin opetusta .


title: Barry Long

text: Barry Long kuoli eturauhassyöpään 77 vuoden ikäisenä 6.12.2003. Hänen kirjojansa julkaistaan edelleen ja hänen äänitteidensä arkistoa hoitaa Uudessa Etelä-Walesissa sijaitseva The Barry Long Foundation International.


title: Barry Long

text: 1. Hän sanoi puhuvansa vain elämästä , rakkaudesta , totuudesta , kuolemasta , ja Jumalasta .


title: Barry Long

text: 2. Hänen opetuksesta keskiössä on yksilön vapauttaminen onnettomuudesta, jonka hän perusteli olevan “onnellinen tänään, onneton huomenna”.


title: Barry Long

text: 3. Hän kritisoi länsimaisen yhteiskunnan vallitsevaa seksuaalisuutta ja esitti, että suurin osa onnettomuudesta maan päällä johtuu siitä, että mies ja nainen ovat unohtaneet kuinka rakastaa toinen toistaan.


title: Barry Long

text: 4. Hän kritisoi progressiivista tieteellistä materialismia, koska se ohittaa henkisen totuuden sekä välttelee rakkautta ja pyhää.


title: Barry Long

text: 5. Hän opetti “rakkauden, totuuden ja hiljaisuuden tietä”’. Tämä tie on löydettävissä suoran henkilökohtaisen kokemuksen kautta uskomusten tai uskonnollisten traditioiden sijaan.


title: Barry Long

text: 6. Hän neuvoi ihmisiä kohtaamaan ”totuuden elämästä ja rakkaudesta” jokapäiväisen arkielämän olosuhteissa – töissä sekä kumppanin ja lasten kanssa. Hänen mukaansa tie totuuteen löytyy “laittamalla elämäsi kuntoon” (getting your life right) .


title: Barry Long

text: 7. Hän piti tärkeänä tietoisuuden evoluutiota maapallolla . Tämän osan opetuksestaan hän esitti osana laajempaa kosmologista käsitystä, jota on hän kutsui ”Elämän myytiksi”.


title: Siivo Peltonen

text:
Siivo Einer Peltonen () oli suomalainen jääkärikapteeniluutnantti ja merikapteeni. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkojen kouluttajana ja lähettivääpelinä. Varsinaisen uransa hän loi kumminkin merenkävijänä ja osallistui muun muassa talvi- ja jatkosotaan eri alusten päällikkönä.
Peltosen vanhemmat olivat talonomistaja Sakarias Peltonen ja Fredriikka Susanna Sjölund. Hänet vihittiin avioliittoon vuonna 1928 Vivi Irene Vesterholmin kanssa. Hän kävi kansakoulun ja aliperämiehentutkinnon Turun merenkulkukoulussa vuonna 1921 sekä yliperämiehentutkinnon vuonna 1926 ja merikapteenintutkinnon vuonna 1929 Rauman merenkulkuopistossa. Hän kävi Merisotakoulun reserviupseerikurssin laivastolinjan vuosina 1932–1933.


title: Siivo Peltonen

text:
Peltonen työskenteli merimiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 9. lokakuuta 1915, josta hänet siirrettiin pataljoonan 4. komppaniaan 21. joulukuuta 1915 alkaen. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Peltonen astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan koulutusaliupseeriksi 1. Jääkärirykmentin 3. jääkäripataljoonan 2. komppaniaan, myöhemmin hän toimi lähettivääpelinä eversti Eduard Ausfeldin esikunnassa. Hän osallistui sisällissodan taisteluihin Tampereella ja Raivolassa.
Peltonen määrättiin sisällissodan jälkeen 17. toukokuuta 1918 alkaen Suomen valkoisen kaartin 2. komppaniaan, missä hän toimi aluksi komppanianvääpelinä ja 19. kesäkuuta 1918 alkaen koulutusaliupseerina. Jalkaväestä hän sai komennuksen lento-oppilaaksi ilmavoimiin 3. marraskuuta 1918 – 1. huhtikuuta 1919 väliseksi ajaksi. Oppilasaikansa hän oli kirjoilla Helsingin etappipataljoonassa (myöhempi nimi Helsingin vartiopataljoona). Komennukselta palattuaan hän toimi vartiopataljoonan B-komppanian vääpelinä ja lyhyen ajan työkomennuskunnan päällikkönä. Vartiopataljoonasta hänet komennettiin 15. lokakuuta 1919 alkaen työnjohtajaksi armeijan elintarvikevarikolle, josta hän erosi 12. joulukuuta 1919. Armeijasta eronsa jälkeen hän työskenteli perämiehenä ja kapteenina eri yhtiöiden laivoissa, muun muassa J. A. Zachariassen & Co:n omistamalla "VBTF Port Caledonialla", jolla hän joutui jopa meriseikkailuhin ja Uudenkaupungin Laiva Oy:n Kuunari Wellamolla. Uudelleen puolustusvoimain palvelukseen Peltonen astui 11. toukokuuta 1931 ja hänet sijoitettiin merivartiostoon pursimiehen vakanssilla. Merivartiostossa hänelle osoitettiin pesti Vartiolaiva Tiirassa. Seuraavaksi hän sai vielä sama vuonna Vartiomoottorivene 5:n päällikkyyden, mistä tehtävästä hänet siirrettiin vuonna 1932 Vartiomoottorivene 1:n päälliköksi. Lisäksi hän toimi Merivartiolaitoksen Ahvenanmaan piirin väliaikaisena päällikkönä vuosina 1935, 1937 ja 1939.


title: Siivo Peltonen

text: Talvisodan puhjettua Peltonen toimi edelleen Vartiomoottorivene 1. päällikkönä ja operoi panssarilaivojen Varmistuslaivueessa. Myöhemmin hänet siirrettiin Saattaja Auran päälliköksi. Vielä ennen sodan päättymistä hänet siirrettiin Ahvenanmaan Puolustusjoukkojen meripoliisipäälliköksi. Välirauhan aikana hän toimi aluksi samassa tehtävässä kun sodan aikana kunnes hänet siirrettiin varmistuslaivueen ja Vartiomoottorivene 1:n päälliköksi. Jatkosodan puhjettua hän jatkoi Vartiomoottorivene 1. päällikkönä ja osallistui sen päällikkönä meritaisteluihin Bengtskärin ja Somerin meritaisteluihin. Myöhemmin hänet siirrettiin ensimmäiseksi upseeriksi Aputykkivene Aunukselle. Vuonna 1943 Peltonen siirrettiin 2. meripoliisikomppanian päälliköksi, mutta palasi kohta takaisin Vartiomoottorivene 1:n päälliköksi. Hänet kumminkin siirrettiin vielä vuoden 1943 aikana päälliköksi Merivartiolaitoksen Itäiseen piiriin, missä tehtävässä hän toimi sodan loppuun saakka.


title: Siivo Peltonen

text: Peltonen toimi sotien jälkeen Vartiolaiva Merikotkan päällikkönä vuoteen 1946 saakka, jolloin hän erosi vakinaisesta palveluksesta. Armeijasta eronsa jälkeen hän toimi kauppa-aluksilla päällikkönä ja perämiehenä vuoteen 1961 saakka. Myöhemmin hän toimi Naantalin merimieskatselmusmiehenä vuoteen 1966 saakka ja opetti vuodesta 1968 alkaen Raision ja Naantalin työväenopistossa merenkulkuoppia. Hän toimi myös vuodesta 1954 alkaen Naantalin kaupungin raastuvanoikeuden meriasiantuntijana. Hänet on myös nimitetty Naantalin Reserviupseerit ry:n kunniajäseneksi.


title: Naurunappula

text: Naurunappula (myös irclinks.org) oli suomenkielinen viihdesivusto, joka perustettiin syyskuussa 2007. Sivusto oli kuva-, video-, flash-, teksti- ja linkkikirjastojen ympärille rakennettu yhteisö, jossa rekisteröityneet käyttäjät pystyivät keskustelemaan ja kommentoimaan lähetettyjä tiedostoja, sekä arvostelemaan niitä. Naurunappulan viimeisin suurehko ulkoasupäivitys otettiin käyttöön maaliskuussa 2012. Sen tarkoituksena oli selkeyttää etenkin mediasivujen asettelua.


title: Naurunappula

text: Naurunappulan käyttäjät pystyivät kommentoimaan joko toistensa lähettämää sisältöä tai toistensa profiileja. Käyttäjät luokiteltiin aktiivisuutensa mukaan ryhmiin "Tulokas", "Peruskäyttäjä", "Aktiivinen käyttäjä", "Tehokäyttäjä" ja "Superkäyttäjä". Huhtikuussa 2010 Naurunappulaan tuli myös chat, joka oli tarkoitettu rekisteröityneille käyttäjille. Vieraat pystyivät käymään chatissa mutta eivät voineet kommentoida mitään ilman tiliä. Sisällölle annettiin suosituspisteitä +1, -1 tai +2, joista +2 oli ainoastaan VIP-jäsenten käytettävissä. Naurunappulassa oli myös käytössä monipuolinen sisällönsuodatusjärjestelmä, jolla pyrittiin rajaamaan esimerkiksi lapsille tai töissä selailtavaksi sopimaton ja muuten arveluttava sisältö pois selauksesta.


title: Naurunappula

text: 14. lokakuuta 2017 Naurunappula lopetti toimintansa. Sivustolle ei voi enää lisätä uutta sisältöä, mutta vanhaa sisältöä voi selata "arkistotilassa".


title: Naurunappula

text: Rekisteröityneiden jäsenten sukupuoli- ja ikäjakauma:Vierailutilastot:Keskivertokäyttäjä vietti aikaa sivustolla 13 minuuttia päivässä.


title: Naurunappula

text:
VIP-jäsenyys oli maksullinen palvelu Naurunappulan rekisteröityneille käyttäjille. Sivuston käyttäjät pystyivät tukemaan Naurunappulan toimintaa ja hankkimaan samalla itselleen lisäpalveluita.
VIP-jäsenyyden avulla sai käyttöönsä lisäominaisuuksia sekä sivuston uusimmat ominaisuudet ensimmäisten joukossa. VIP-jäsenyyksistä saamilla tuloilla rahoitettiin sivuston toimintaa. Naurunappulan käyttö ei vaatinut VIP-jäsenyyden hankkimista. VIP:in pystyi tilaamaan matkapuhelimella kahdeksi kuukaudeksi kerrallaan ja se maksoi kolme euroa.


title: Aunuksenkannas

text: Aunuksenkannas () on Fennoskandian niemimaan kaakkoisosassa sijaitseva Äänisen ja Laatokan suurjärvien välinen maa-alue, kannas. Se sijaitsee nykyisin kokonaan Venäjällä, suurimmaksi osaksi Karjalan tasavallassa, eteläisimmältä osaltaan Leningradin alueella. Kannas rajoittuu etelässä Syvärijokeen ja pohjoisessa linjaan Jänisjoki (Läskelänjoki) - Jänisjärvi - Suistamonjoki - Loimolanjärvi - Heinäoja - Salonjärvi - Annankoski - Karatsalmi - Suojärvi - Suojoki.


title: Aunuksenkannas

text: Talvisodan 1940 päättäneeseen Moskovan rauhaan saakka Aunuksenkannaksen läntisin osa oli Suomea ja se muodosti suurimman osan Raja-Karjalasta. Suur-Suomi-aatteessa unelmoitiin "kolmen kannaksen rajasta" eli Suomen itärajan kulkua Karjalankannasta, Aunuksenkannasta ja Vienankannasta (Äänisenkannas) myötäillen.


title: Gabriel Knight: Sins of the Fathers

text: Gabriel Knight: Sins of the Fathers on Jane Jensenin suunnittelema ja ohjaama seikkailupeli, jonka Sierra-On-Line julkaisi vuonna DOS:lle ja Macintoshille. Peli on ensimmäinen osa suuren suosion saavuttaneesta "Gabriel Knight" -pelisarjasta.


title: Gabriel Knight: Sins of the Fathers

text: Pelin julkaisun 20-vuotisjuhlan kunniaksi Windowsille ja mobiililaitteille julkaistiin "20th Anniversary Edition" vuonna 2014.


title: Gabriel Knight: Sins of the Fathers

text: "Gabriel Knight: Sins of the Fathers" on hiirellä pelattava kolmannen persoonan seikkailupeli. Hiirellä liikutetaan pelin päähahmoa Gabriel Knightia, keskustellaan muiden hahmojen kanssa ja pyritään ratkaisemaan pulmia. Pelin musiikista vastaa Robert Holmes ja äänirooleissa ovat muun muassa Tim Curry, Mark Hamill ja Michael Dorn.


title: Gabriel Knight: Sins of the Fathers

text: Gabriel Knight on neworleansilainen kirjakaupan omistaja, joka haaveilee kirjailijan urasta. Saadessaan kirjaan aineistoa etsiessään apua poliisiystävältään, herää hänen kiinnostuksensa kaupungissa tapahtuneisiin voodoo-murhiin. Samalla kun murhien ja Gabrielia öisin vaivaavien painajaisten välillä alkaa näkyä yhteneväisyyksiä, saa Gabriel tietää myös uutta sukujuuristaan.


title: Loyal

text: Loyal voi tarkoittaa seuraavia asioita:


title: Collinwoodin koulupalo

text: Tuhkakeskiviikkona 4. maaliskuuta 1908 nykyisessä Clevelandissa sijaitsevan Collinwoodin koulun tuhonnut tulipalo oli yksi Yhdysvaltain tuhoisimmista. Siinä kuoli 172 oppilasta, kaksi opettajaa ja yksi pelastustyöntekijä.


title: Collinwoodin koulupalo

text: Oppilaat, joita ei voitu tunnistaa ja joiden vanhemmilla ei ollut varaa hautajaisiin, haudattiin joukkohautaan Lake View Cemetery -hautausmaalle. "Collinwood Memorial Elementary School" rakennettiin lähelle onnettomuuspaikkaa, jossa on nykyään muistolaatta. Collinwoodin kunnalla ei ollut varaa parantaa paloturvallisuutta, minkä vuoksi asukkaat äänestivät Clevelandiin liittymisen puolesta.


title: Donald Sankey Farner

text: Donald Sankey Farner (2. toukokuuta 1915 Waumandee Wisconsin – 18. toukokuuta 1988) oli yhdysvaltalainen lintutieteilijä.


title: Donald Sankey Farner

text: Farner valmistui Hamlinen yliopistosta 1937, ja väitteli filosofian tohtoriksi Wisconsinin yliopistosta 1941. Toimittuaan kaksi vuotta opettajana Wisconsinin yliopistossa Farner liittyi Yhdysvaltain merivoimien lääkintäjoukkoihin ja palveli toisessa maailmansodassa 1943–1945, yleten reservissä kapteeniksi. Sodan jälkeen hän toimi pari vuotta Kansasin yliopiston eläintieteen apulaisprofessorina, jonka jälkeen hänet vuonna 1947 nimitettiin Washingtonin valtionyliopiston ylimääräiseksi eläintieteen professoriksi. Hänet vihittiin eläinfysiologian professoriksi 1952, ja tässä virassa hän työskenteli Washingtonissa vuoteen 1965 asti, jolloin hänet nimitettiin eläintieteen laitoksen johtajaksi. Hän jäi eläkkeelle 1985.


title: Donald Sankey Farner

text: Farner kirjoitti, tai osallistui 260 tieteellisen artikkelin kirjoittamiseen. Hänen väitöstyönsä käsitteli kananpoikien ruoansulatusjärjestelmää. Sotapalveluksen aikana hän perehtyi tauteja levittäviin niveljalkaisiin, kuten sääskiin ja täihin, ja niiden taksonomiaan, ja kirjoitti aiheesta noin 15 artikkelia. 1952 hän julkaisi tutkielman Crater Laken kansallispuiston linnuista, "The Birds of Crater Lake". Samoihin aikoihin hän tutki rengastusaineistojen valossa lintujen sukulaisuussuhteita ja paikkauskollisuutta. Vuonna 1950 hän julkaisi "Condor"issa artikkelin "The annual stimulus for migration", missä hän tutki valon vaikutusta lintujen muuttokäyttäytymiseen. Farner koulutti suuren määrän biologeja, jotka muodostivat tiiviin tutkijayhteisön.


title: Donald Sankey Farner

text: Farner vieraili useasti ulkomaisissa tutkimuslaitoksissa, muun muassa Uudessa-Seelannissa, Australiassa ja Saksassa. Hän toimi aktiivisesti useissa järjestöissä, muun muassa International Union of Biological Sciences-liiton puheenjohtajana, Berliinin Kansainvälisen lintutieteen kongressin puheenjohtajana 1978, ja American Ornithologists' Unionin puheenjohtajana 1973–1975. Farner oli myös Suomen Lintutieteellisen Yhdistyksen kunniajäsen.


title: Donald Sankey Farner

text: Farnerin puoliso oli Dorothy S. Copps, ja heille syntyi kaksi lasta, tytär Carla (1942) ja poika Donald (1943).


title: Bryggen

text: Bryggen on norjalaisen Bergenin kaupungin vanha rahtisatama. Puisine makasiineineen siitä on tullut suosittu turistinähtävyys ja Unescon maailmanperintökohde. Bryggen on palanut monta kertaa. Viimeisin laaja tulipalo sattui vuonna 1955. Varastorakennukset on kuitenkin rakennettu vanhan mallin mukaan.


title: Bryggen

text: Saagojen mukaan kuningas Olav Kyrre perusti Bergenin kaupunki vuonna 1070. Siitä kasvoi nopeasti tärkeä kauppakeskus ja Norjan vanhan kuningaskunnan tärkein kaupunki.


title: Bryggen

text: Ulkomaalaisille kauppiaille annettiin 1200-luvun puolivälissä lupa viettää talvet Bergenissä. Sinne alkoi tulla muun muassa englantilaisia, hollantilaisia, gotlantilaisia ja erityisesti saksalaisia, jotka asettuivat Bryggenin alueelle. Saksalaiset perustivat noin vuonna 1360 Bryggeniin hansaliiton ”toimiston”, jolla oli Bergenin kaupungista erillinen hallintonsa ja koulujärjestelmänsä.


title: Bryggen

text: Hansaliiton toiminta hiipui 1400- ja 1500-luvulla. Bryggenin ensimmäiset saksalaishuoneet siirtyivät vuonna 1630 norjalaisille. Saksalaishuoneita oli vuonna 1740 enää yhdeksän. Norjalainen kauppakonttori korvasi vuonna 1754 saksalaiset, mutta kaupankäynti jatkui entisellään hansaliiton sääntöjen alla.


title: Bryggen

text: Teollisen vallankumouksen vaikutuksesta perinteinen Nordlandin kuivatun kalan kauppa alkoi hiipua. Vanha Bryggenin satamakortteli alkoi käydä epäkäytännölliseksi uusien toimialojen saapueessa Bergeniin. Alueen eteläosan puutaloja purettiin 1900-luvun alussa ja niiden tilalle rakennettiin viisikerroksisia tiilirakennuksia.


title: Bryggen

text: Bryggenin pohjoisosa suojeltiin vuonna 1927, mutta alueen rappeutuminen jatkui silti. Satamassa vuonna 1944 tapahtunut räjähdys tuhosi monia kattoja, ja vuoden 1955 tulipalo tuhosi noin puolet jäljellä olleista rakennuksista.


title: Bryggen

text: Tulipalon jälkeen monet kaupunkilaiset olivat sitä mieltä, että alue pitäisi kokonaisuudessaan purkaa ja rakentaa uudestaan. Raunioissa alkoi samaan aikaan arkeologiset kaivaukset, jotka kestivät lopulta 13 vuotta. Niiden ansiosta Bryggenin asema Bergenin historiassa alkoi selvitä paremmin, ja ihmisten mieli kääntyä alueen suojelemiseksi. Kaupunginvaltuusto päätti vuonna 1963, että rakennukset tulee suojella, ja vuonna 1979 Bryggen listattiin Unescon maailmanperintöluetteloon.


title: Irja Askola

text: Irja Kaarina Askola (s. 18. joulukuuta 1952 Lappeenranta) on suomalainen pappi, runoilija ja piispa emerita. Hän oli myös Suomen ensimmäinen naispuolinen piispa. Askola toimi Helsingin hiippakunnan piispana 12.9.2010-31.10.2017.


title: Irja Askola

text: Koulutukseltaan Askola on teologian maisteri pääaineena kirkkososiologia. Askola opiskeli Helsingin yliopistossa ja valmistui maisteriksi vuonna 1975. Hänellä on teologisia jatko-opintoja Saksasta ja Yhdysvalloista sekä ekumeeninen leadership-koulutus Tansaniasta. Askola vihittiin papiksi vuonna 1988, samana vuonna kuin ensimmäiset naiset vihittiin papeiksi.


title: Irja Askola

text: Askola on työskennellyt Lohjan elinyhteisö -projektissa (1975), Helsingin yliopistossa kirkkososiologian assistenttina (1975–1981), Seurakuntaopistolla Järvenpäässä 1981–1991, Euroopan kirkkojen konferenssissa 1991–1999 Genevessä, Diakonia-ammattikorkeakoulussa 1999–2004, pappina Helsingin Alppilan seurakunnassa 2004, Espoon hiippakunnan tuomiokapitulin hiippakuntasihteerinä ja piispa Mikko Heikan teologisena erityisavustajana 2004–2010 ja Helsingin hiippakunnan piispana vuodesta 2010. Askola oli vuonna 2008 Mikkelin hiippakunnan piispanvaalin ehdokas, muttei tullut valituksi. Hän siunasi vaaliprosessin aikana miesparin parisuhteen.


title: Irja Askola

text: Askola asetettiin Helsingin piispanvaaliin ehdokkaaksi 2. helmikuuta 2010. Hän sai ensimmäisellä kierroksella toiseksi eniten ääniä. Toisella kierroksella 3. kesäkuuta Askola voitti tuomiorovasti Matti Poutiaisen äänin 591–567. Kari Mäkinen avustajineen vihki hänet piispaksi 12. syyskuuta 2010 Helsingin tuomiokirkossa. Askola jäi eläkkeelle 31. lokakuuta 2017. Päivää juhlittiin erilaisin tilaisuuksin, jotka päätti Helsingin tuomiokirkossa pidetty iltamessu. Askolalle myönnettiin 2017 teologian kunniatohtorin arvo tunnustukseksi toiminnastaan vaativissa työtehtävissä koti- ja ulkomailla sekä rohkeudestaan yhteiskunnallisena vaikuttajana.


title: Irja Askola

text: Askola on kertonut kannattavansa sitä, että kirkko alkaisi siunata homoseksuaalien parisuhteita. 9. kesäkuuta 2013 Askola siunasi lähetystyöhön lähtevän miesparin. Siunaamista seuranneina päivinä kirkosta erosi tavanomaista enemmän ihmisiä. Askola kannattaa uskontodialogia, mutta ei ole valmis antamaan kirkkotiloja muslimeille käytettäviksi. Hän on tunnettu tasa-arvon ja suvaitsevaisuuden puolestapuhuja, josta hän on saanut useita tunnustuksia kuten Vuoden lyyti-palkinnon. Helmikuussa 2017 hän jakoi jokavuotisessa QX Gay Gaalassa Vuoden homo -palkinnon, jonka voitti 16-vuotias Tuure Boelius.


title: Irja Askola

text: Askola on puolustanut myös turvapaikanhakijoiden oikeuksia ja monikulttuurisuutta.


title: Irja Askola

text: Askola on naimaton.


title: Irja Askola

text: Askola on saanut piispanuransa aikana useita tunnustuksia eri tahoilta:


title: Vuokatin Urheiluopisto

text: Vuokatin Urheiluopisto on Vuokatissa sijaitseva lumiliikunnan koulutuskeskus ja asiantuntijataho. Urheiluopiston perusti Suomen Latu vuonna 1945, tuolloin nimellä Vuokatinmaja. Toiseksi osakkaaksi tuli Suomen Hiihtoliitto vuonna 1949 ja nykyisen nimensä Vuokatin Urheiluopisto sai seuraavana vuonna. Koulutustoiminnan ohessa Vuokatin Urheiluopisto toimii myös kilpailujärjestäjänä.


title: Valkosaari (Norja)

text: Valkosaari () on Huippuvuoriin kuuluva saari. Saarelta on 62 kilometriä lähimmälle Venäjälle kuuluvalle saarelle.


title: Valkosaari (Norja)

text: Valkosaaren löysi hollantilainen Cornelis Giles vuonna 1707. Siellä ruotsalainen tutkimusmatkailija Salomon Andrée retkikuntineen kuoli vuonna 1897.


title: Valkosaari (Norja)

text: Saaren nimi tarkoittaa valkoista saarta. Se on lähes kokonaan jäätikön peitossa. Paljaana oleva muutaman neliökilometrin alue on karua kalliota. Saarella ei yleensä elä mitään, joskus siellä käy jääkarhuja.


title: Pakainen

text:
Pakainen on Maskussa sijaitseva kylä, jossa asuu noin 200 asukasta. Pakaisten kylä käsitetään usein laajempana alueena, ja Lankilan kylän ajatellaan usein kuuluvan siihen. Pakaisissa toimii kyläyhdistys, jossa päätetään yhteisistä asioista. Yhdistys järjestää myös pienimuotoisia tapahtumia. Pakaisissa sijaitsee myös turistikohde Kaiturintila.
Pakaisten koulu lopetti toimintansa 1980-luvulla, ja nykyään pakaislaiset käyvät koulua ensin Kurittulan ja sitten Hemmingin koulussa. Matkaa Pakaisista Kurittulaan on noin 5 km.


title: Valkosaari

text: Valkosaari () on pieni saari Helsingissä, lähellä Eteläsatamaa. Nyländska Jaktklubben pitää siellä satamaa ja ravintolaa. Saarella on aiemmin ollut veneveistämö, telakka, sairaala ja karanteeniasema.


title: Mýrdalsjökull

text: Mýrdalsjökull on jäätikkö Islannin eteläosassa. Se on eteläisin Islannin jäätiköistä. Siitä länteen on pienempi Eyjafjallajökull-jäätikkö; näitä kahta yhdistää Fimmvörðuháls, joka on suosittu vaellusreitti (ks. alla). Mýrdalsjökullin korkein kohta on 1 493 metriä ja vuoden 1980 mittauksessa se peitti 595 neliökilometrin alueen.


title: Mýrdalsjökull

text: Jäätikkö peittää alleen toimivan Katla-tulivuoren. Sen kaldera on ovaalin muotoinen ja läpimitaltaan noin 10 kilometriä. Jäätikkö peittää sen kokonaan 200–700 metrin paksuisena.


title: Mýrdalsjökull

text: Ennen Hringvegurin (saaren ympäri kulkeva päätie) rakentamista, ihmiset pelkäsivät kulkea jäätikön edustalla olevien tasankojen halki pelättyjen "jökulhlaupien" (eli jäätikköjokitulvien) ja ylitettävien syvien jokien takia. Vuoden 1918 purkaus aiheutti laharin, joka siirsi rantaviivaa viidellä kilometrillä.


title: Mýrdalsjökull

text: Fimmvörðuháls sijaitsee Eyjafjallajökull- ja Mýrdalsjökull-jäätiköiden välissä. Yksi Islannin suosituimmista vaellusreiteistä Skógarin ja Thórsmörkin välillä kulkee tämän vuorisolan kautta, vaikka reitti on 22 kilometriä pitkä ja matkalla pitää kiivetä 1 000 metriä. Matkalaiset voivat viipyä solassa olevissa eritasoisissa majoissa. Reitti on erityisen kaunis lukuisten vesiputousten takia. Kulkeminen reitillä on mahdollista vain kesäkuun puolivälin ja elokuun puolivälin välisenä aikana. Toukokuussa 1970 kolme taivaltajaa kuoli ylittäessään solaa lumimyrskyssä.


title: IK Sirius

text: IK Sirius on vuonna 1907 perustettu ruotsalainen urheiluseura Uppsalasta. IK Siriuksen perustivat vuonna 1907 David Pettersson ja Abdon Eklund Svartbäckenissä. Alkuaikoina seuran toimintaan kuului lukuisia urheilulajeja, nykyisin seuralla on jääpallo-, jalkapallo- ja salibandyjaostot.


title: IK Sirius

text: Jääpallossa Sirius on yksi Ruotsin vanhimmista seuroista. Se on voittanut Ruotsin mestaruuden viisi kertaa, ja pelannut lopputtelussa yhteensä kymmenen kertaa.


title: IK Sirius

text: Jalkapallossa Siriuksen paras saavutus on Ruotsin mestaruushopea vuodelta 1924. 1970-luvun jälkeen se ei ole pelannut Ruotsin korkeimmalla sarjatasolla.


title: IK Sirius

text: Seuran salibandyjaosto IK Sirius IBK pelaa Ruotsin korkeimmalla sarjatasolla Superliigassa, jonne se Sirius nousi kaudelle 2009–2010.


title: IK Sirius IBK

text: IK Sirius IBK on vuonna 1907 perustetun uppsalalaisen urheiluseuran IK Siriuksen salibandyjaosto. IK Sirius IBK pelaa Ruotsin korkeimmalla sarjatasolla Superliigassa. Seuran edustusjoukkue pelaa kotiottelunsa Allianshallenissa.


title: Oliver Hazard Perry -luokka

text:
Oliver Hazard Perry -luokka on Yhdysvaltain laivaston ohjusfregattiluokka, jonka alukset rakennettiin 1970-luvun puolivälistä lähtien korvaamaan toisen maailmansodan aikaisia hävittäjiä.
Alukset on tarkoitettu toimimaan pääasiassa sukellusveneentorjuntatehtävissä saattueiden, huoltoalusten ja maihinnousuosastojen suojelussa. Niissä on myös rajoitettu ilmatorjuntakyky. Aluksia on rakennettu yli 70, joista 51 Yhdysvaltain laivastolle.


title: Oliver Hazard Perry -luokka

text: Aluksen suunnitteli Bath Iron Works Mainessa yhteistyössä newyorkilaisen Gibbs & Cox -toimiston kanssa. Alus suunniteltiin hyödyntämään laajamittaista automaatiota minimimiehityksellä (14 + 214 miestä) ja hyödyntämään aikansa edistyksellisintä tekniikkaa, kuten digitaalisia tietokoneita. Ensimmäisen aluksen, USS "Oliver Hazard Perry" (FFG-7):n rakennustyöt aloitettiin Bath Iron Worksilla 1975 ja se valmistui 1977 ja otettiin käyttöön 17. joulukuuta 1977. Aluksia rakensi myös Todd Shipyards Seattlessa ja San Pedrossa, Kaliforniassa.


title: Oliver Hazard Perry -luokka

text: Luokan aluksissa on yksi potkuriakseli, jota käyttää kaksi General Electric LM2500 -kaasuturbiinia. Teho riittää jopa 29 solmuun. Moottorin saa käyntiin ja täyteen tehoon alle viidessä minuutissa.


title: Oliver Hazard Perry -luokka

text: Aluksia rakennettiin kahta versiota. Ensimmäisten alusten pituus oli 445 jalkaa ja myöhempien pitkärunkoisten 453 jalkaa. Lyhytrunkoisiin aluksiin sopii SH-2 Seasprite LAMPS I -helikopteri, mutta pitempirunkoisiin suurempi SH-60 Seahawk LAMPS III.


title: Oliver Hazard Perry -luokka

text: Aluksissa on etukannella yksi Mk 13 -ohjuslaukaisin, jonka makasiinissa on yleensä 36 SM-1MR Standard -ilmatorjuntaohjusta ja neljä RGM-84 Harpoon -meritorjuntaohjusta. Muu aseistus on yksi Mk 75 76mm -tykki keskilaivassa ja kuusi MK-46-torpedoa sekä Phalanx CIWS-lähitorjuntajärjestelmä. Ilmatorjuntakykyä haittaa se, että SLQ-32-antenni on vain 50 jalan korkeudella vesilinjasta, mikä mahdollistaa 23 merimailin kattavuuden.


title: Oliver Hazard Perry -luokka

text: Kaksi aluksista kärsi vakavia vaurioita partioidessaan Persianlahdella. 17. toukokuuta 1987 kaksi Irakin Exocet-ohjusta osui USS "Starkiin" (FFG-31). 14. huhtikuuta 1988 USS "Samuel B. Roberts" (FFG-58) osui miinaan, joka vaurioitti voimansiirtoa ja teki aluksen pohjaan kolmimetrisen reiän. Molemmissa tapauksissa alusten alumiinirakenne kiihdytti seurannutta tulipaloa, mutta molemmat alukset pääsivät pinnalla satamiin.


title: Oliver Hazard Perry -luokka

text: Knox-luokan alusten jäätyä pois käytöstä 1994 Oliver Hazard Perryista tuli Yhdysvaltain laivaston ainoa fregattiluokka. Tämän jälkeen vanhempia lyhytrunkoisia aluksia alettiin poistaa käytöstä, mukaan lukien luokan johtoalus USS "Oliver Hazard Perry" (FFG 7) itse.


title: Oliver Hazard Perry -luokka

text: Mk 13 -ohjuslaukaisimet poistettiin Yhdysvaltain laivaston aluksista Raytheonin lopetettua vuonna 2003 vanhentuneen Standard SM-1 -ohjuksen valmistuksen. Samalla alukset menettivät meritorjuntaohjuksensa. SH-60-helikopteri pystyy kuitenkin kantamaan Hellfire- ja Penguin-ohjuksia.


title: Oliver Hazard Perry -luokka

text: FFG-9 ja FFG-11 siirrettiin vuonna 2002 ja 2000 Puolaan, jolloin ne saivat nimet "Gen. Tadeusz Kosciuszko" ja "Gen. Kazimierz Pulaski". Egyptin laivasto sai neljä alusta, Bahrain yhden. Turkin laivasto sai yhdeksän alusta, mukaan lukien viimeisen lyhytrunkoisen aluksen vuonna 2003.


title: Teekkariorkesteri Humpsvakar

text: Teekkariorkesteri Humpsvakar tai Teknologorkestern Humpsvakar on opiskelijaorkesteri Teknologföreningenin osakunnassa Aalto-yliopistossa. Orkesteri soittaa ja vaikuttaa Otaniemessä, Espoossa. Humpsvakar voi tarkoittaa niin orkesteria kuin yksittäistä orkesterin jäsentä.


title: Teekkariorkesteri Humpsvakar

text: Orkesteri soittaa iloista jazzimusiikka, eniten Dixielandia mutta soittaa myös marssi- ja tanssimusiikkia; niin tangosta kuin valssiin. Tyypillisiä biisiä joita kuulee keikoilla ovat ”Royal Garden Blues”, ”Twelfth Street Rag” ja ”Tiger Rag” sekä tunnusmelodia "Bompa" (Anchors Aweigh). Humpsvakar esiintyy myös lauluesityksillä jotka yleensä koostuvat stemmalauluista.


title: Teekkariorkesteri Humpsvakar

text: Orkesterin jäsenet käyttävät frakkeja joissa on orkesterin nimi selässä, Marimekon Röttikankaasta tehty liivi, sekä vuodenajan mukaan joko knallia tai teekkarilakkia.


title: Teekkariorkesteri Humpsvakar

text: Vuodesta 1987 asti on orkesterilla myös ollut baletti nimeltä Rumpskakar. Vuoteen 2007 asti Rumpskakar esiintyi vain joka viides vuosi juhlavuosina mutta nykyään baletti on mukana koko ajan.


title: Teekkariorkesteri Humpsvakar

text: Humpsvakar soitti ensimmäisen kerran syksyllä 1961 kun joukko teekkareita ottivat vastaan teekkarispeksin Chalmersista, Göteborgista, satamassa. Orkesteri juhli ensimmäistä vuosijuhliaan joulukuussa 1962.


title: Teekkariorkesteri Humpsvakar

text: Tällä hetkellä Humpsvakar on tehnyt yhteensä 12 levyä. Moni levy on myös teekkarikulttuurin myötä paljon enemmän kuin musiikkituotos. Vänstergängade joka julkistettiin vuonna 1966 oli LP joka soitettiin sisältä ulospäin. Tämä on maailman ensimmäinen LP joka soitettiin tällä tavalla. Muita mainittavia tuotoksia on Helan/Halvan (1975) sekä Utanpå&Innanför (1985).


title: Teekkariorkesteri Humpsvakar

text: Humpsvakar on tehnyt yhteensä 12 albumia.


title: Gunnar Sønsteby

text: Gunnar Frithjof Turmann Sønsteby (peitenimet sodan aikana "Kjakan" ja "Nr. 24", 11. tammikuuta 1918 Tinn – 10. toukokuuta 2012 Oslo) oli norjalainen liikemies ja vastarintamies. Sønsteby oli eräs maansa tunnetuimmista Saksan miehitystä vastaan taistelleista sabotööreistä, joka osallistui lukuisiin vastarintatoimiin rautateitä, teollisuutta ja polttoainevarastoja kohtaan Saksan miehittäessä Norjaa toisen maailmansodan aikana. Hänen muistelmansa "Rapport fra Nr. 24" (1960) on käännetty seitsemälle kielelle. Hän oli korkeimmin julkisin ansiomerkein palkittu norjalainen.


title: Gunnar Sønsteby

text: Gunnar Sønsteby syntyi Rjukanin kylässä Tinnissä Telemarkin läänissä. Hänen isänsä oli teollisuustyöntekijä Gustav Sønsteby (1885–1960) ja äitinsä Margit Lien (1888–1964). Sønsteby valmistui ylioppilaaksi 1937, minkä jälkeen hän alkoi opiskella sosiaalitaloutta Oslon yliopistossa. Samaan aikaan hän työskenteli reviisorin apulaisena. Saksalaisten miehitettyä Norjan huhtikuussa 1940 Sønsteby otti vapaata töistä osallistuakseen Nordmarkan taisteluihin. Hänen täytyi kuitenkin palata Osloon toukokuussa sairastuttuaan keuhkokuumeeseen.


title: Gunnar Sønsteby

text: Sønsteby pääsi nopeasti sisään Knut Møyenin ympärille järjestäytyneeseen vastarintatoimintaan. Hän alkoi avustaa laitonta lehteä nimeltä "Vi vil oss et land". Hän toimi Milorgin kuriirina Ruotsiin, minkä jälkeen hänestä tuli agentti "Nr. 24" brittien maanalaiseen sabotaasiorganisaatio Special Operations Executive:en, eli SOE:en. Suuri osa toiminnasta oli tiedustelua, mutta Sønsteby oli jatkuvasti yhteyksissä myös Milorgiin Møyenin kautta. Hän rakensi nopeasti peiteasuinpaikkojen verkoston ja laajan kontaktiverkoston vastarintaliikkeessä. Hän vaihtoi jatkuvasti peitenimeä, toimien yhä uusien henkilöllisyyspapereiden, passien, poliisipapereiden, palveluspapereiden, ajokorttien ja rajaseutuasukastodistusten turvin. Vuonna 1942 hän salakuljetti setelien painolaatat pois keskuspankista, toimittaen ne Tukholman kautta Johan Nygaardsvoldin pakolaishallituksen käyttöön Lontooseen.


title: Gunnar Sønsteby

text: Vältettyään täpärästi pidätyksen kesällä 1943 Sønsteby matkusti Tukholman kautta Britanniaan, jossa hänet otettiin koulutukseen erityiskomppania NOR.I.C. 1:een, joka myöhemmin tunnettiin nimellä Komppania Linge. Hän palasi syksyllä Osloon jatkaen vastarintatoimia sekä toimien muiden Linge-agenttien yhteyshenkilönä Østlandetilla. Keväästä 1944 lähtien hän osallistui useisiin sabotaasitoimiin. Sønstebyn tekosia olivat muun muassa reikäkorttikonesabotaasi, jolla ehkäistiin norjalaisnuorison mobilisointi pakkotyöhön itärintamalle sekä samassa yhteydessä tapahtunut säännöstelykorttien kaappaus. Sodan loppua kohden Sønsteby johti useita sabotaaseja teollisuutta, rautateitä, vetureita, lentokonemoottoreita, sekä öljyteollisuutta vastaan. Kuuluisimpia ovat Kongsbergin asetehtaan ja Norges Statsbaner -rautatieyhtiön pääkonttorin räjäytykset. Sekä Norjan että Britannian viranomaiset pitivät Sønstebyn panosta vastarinnassa hyvin tärkeänä.


title: Gunnar Sønsteby

text: Norjan vapautumisen juhlallisuuksissa 1945 Sønsteby johti kuninkaan saattuetta sekä kruununprinssi Olavin palatessa 13. toukokuuta että kuningas Haakonin paluujuhlallisuuksissa 7. kesäkuuta. Vuonna 1946 hänelle myönnettiin Krigskorset-kunniamerkki miekoin ja myöhemmin kaksin miekoin, mikä tekee hänestä korkeimmin palkitun Norjan kansalaisen. Hän sai myös yhdysvaltalaisen Medal of Freedom with Silver Palm -kunniamerkin sekä brittiläisen Distinguished Service Order -kunniamerkin.


title: Gunnar Sønsteby

text: Sønsteby matkusti syksyllä 1945 Yhdysvaltoihin, jossa hän työskenteli New Yorkissa Statens Innkjøpskontorin hyväksi. Vuotta myöhemmin hän suoritti tutkinnon Harvard Business Schoolissa. Hän työskenteli Standard Oilin palveluksessa Panamassa, New Yorkissa sekä Oslossa palaten kotimaahansa pysyvästi 1949. Palattuaan hän työskenteli sahateollisuuden johtotehtävissä, kunnes hän perusti oman helikopteriyrityksen 1954 yhteistyössä muun muassa laivanvarustaja Erling Lorentzenin kanssa. Lorentzenin avioiduttua prinsessa Ragnhildin kanssa hän oli tämän sulhasmiehenä, mikä vahvisti Sønstebyn entisestään hyviä suhteita kuningashuoneeseen. Uransa loppuajan hän työskenteli itsenäisenä konsulttina erityisesti öljyteollisuuden parissa.


title: Gunnar Sønsteby

text: Sønsteby tunnettiin myös ahkerana esitelmöitsijänä, joka toimi erityisesti sotaveteraanien ja sotainvalidien asian hyväksi. Hän julkaisi bestselleriksi nousseen kirjan, "Rapport fra Nr. 24" toiminnastaan sodassa vuonna 1960. Kirja on käännetty seitsemälle kielelle ja siitä tehtiin samanniminen televisioelokuva vuonna 1994. Suomeksi kirja julkaistiin vuonna 1962 nimellä "Vastarintamies n:o 24 : Norjan salainen rintama". Kirjan suomensi Matti Karjalainen. Norwegian Air Shuttle on maalauttanut Sønstebyn kuvan yhden Boeing 737-800 -koneensa pyrstöön.